title: Justin Hodgman

text: Kaudeksi 2017-2018 Hodgman siirtyi Pohjois-Amerikan kolmanneksi korkeimmalle sarjatasolle ECHL-liigan Fort Wayne Kometsiin.


title: Nykyaikainen viisiottelu kesäolympialaisissa 2012

text: Nykyaikaisessa viisiottelussa kilpailtiin Lontoon 2012 kesäolympialaisissa 11. – 12. elokuuta. Tapahtumia oli kaksi, jotka olivat miesten yksilökilpailu ja naisten yksilökilpailu. Kilpailijoita oli yhteensä 72, 36 kumpaakin tapahtumaa kohden.


text: Osakilpailuja oli viisi, jotka olivat ammunta, maastojuoksu, miekkailu, ratsastus ja uinti. Miekkailukilpailut käytiin Handball Arenalla ja uintikilpailut Aquatics Centressä. Loput kolme osakilpailua järjestettiin Greenwich Parkissa.


text: Jokainen kansallinen olympiakomitea oli voinut saada enintään kaksi kilpailijaa tapahtumaa kohden. Kolmiosainen komitea jakoi kaksi paikkaa kumpaakin tapahtumaan. Isäntämaa Yhdistynyt kuningaskunta sai automaattisesti vähintään yhden paikan kummastakin tapahtumasta. Loput paikat menivät karsintaan.


text: * Viisi paikkaa aasialaisille ja yksi paikka oseanialaisille.


title: Lumilammas

text: Lumilammas ("Ovis nivicola") on Koillis-Siperian vuorilla elävä villi lammaslaji, joka on sopeutunut arktisiin oloihin. Lumilampaasta tunnetaan neljä alalajia, jotka elävät eri alueilla. Putorananan tasangolla laji elää yli 1 700 m:n korkeudessa, muualla yli 2 000 m:n korkeudessa. Lumilammas syö pääosin ruohoja, mutta myös jäkäliä, sammalia ja pajun versoja.


title: Lumilammas

text: Lumilammaspässit ovat 162–178 cm pitkiä, 90–100 cm korkeita ja painavat 90–120 kg. Naaraat eli uuhet ovat huomattavasti pienempiä kuin pässit.


title: Lumilammas

text: Jotkut eläintieteilijät katsovat lumilampaan olevan samaa lajia kuin Pohjois-Amerikassa elävä paksusarvilammas ("Ovis canadensis").


title: Luettelo musiikkilistoista

text: Tämä on luettelo Wikipediassa olevista musiikkilistoista. Listat koostuvat viikoittaisista ykkössijoituksista.


title: Fosse Way

text: Fosse Way oli roomalainen tie Englannissa. Sitä pitkin pääsi Exeteristä (Isca Dumnoniorum) Lincolnshiren Lincolniin (Lindum Colonia) Ilchesterin (Lindinis), Bathin (Aquae Sulis), Cirencesterin (Corinium) ja Leicesterin (Ratae Corieltauvorum) kautta. Se oli noin neljäsataa kilometriä pitkä.


title: Fosse Way

text: Tiessä on erikoista sen suoruus: mikään kohta ei poikkea kymmentä kilometriä sen päätepisteiden väliseltä suoralta, ja tie tekee kaksi 25 asteen kaarretta eikä sitä jyrkempiä mutkia. Siitä erkanee Icknield Street lähellä Bourton-on-the-Wateria, Ilchesteristä lähtee haara Dorchesteriin, ja lähellä Cirencesteriä ovat risteykset Erming Streetin ja Akeman Streetin kanssa.


title: Watling Street

text: Watling Street on muinaisaikainen reitti Britanniassa. Keltit käyttivät sitä lähinnä nykyisen Canterburyn ja St Albansin välillä. Roomalaiset kunnostivat ja päällystivät tien jolloin siitä tuli roomalainen tie. Nykyisin tielinjaa seuraavat valtatiet A2 ja A5.


title: Tomasz Mathea

text: Tomasz Mathea (s. 30. huhtikuuta 1955 Varsova, Puola) on puolalainen sotilas, Puolan merivoimien komentaja kesäkuusta 2010 alkaen.


title: Tomasz Mathea

text: Mathea aloitti 1974 opinnot Merivoimien akatemiassa (Akademia Marynarki Wojennej).


title: Itä-Dunbartonshire

text: Itä-Dunbartonshire (, , ) on yksi Skotlannin 32:sta hallintoalueesta ("council area"). Siellä on arviolta 106 960 asukasta (vuonna 2016) ja sen pinta-ala on 175 neliökilometriä. Sen pääkaupunkina toimii Kirkintilloch.


title: Itä-Dunbartonshire

text: Hallintoalue syntyi vuoden 1996 hallintouudistuksen myötä Strathclyden alueeseen kuuluneista Bearsden ja Milngavien ja Strathkelvinin piirikunnista.


title: Romanian laivasto

text: Romanian laivasto () on yksi Romanian asevoimien puolustushaaroista toimien Mustallamerellä ja Tonavalla.


title: Romanian laivasto

text: Jo autonominen Romania loi pienehkön laivasto-osaston Tonavalle. Venäjän ja Turkin sota 1877-1878 toi maalle itsenäisyyden ja yhteyden Mustaanmereen Tonavan suistosta sekä maahan liitetystä Dobrudjan alueesta, jonne valmistettiin Constanțan sotasatama. Laivaston ensimmäiset varsinaiset sotalaivat hankittiin 1880-luvun alussa, mitä täydennettiin vielä ennen vuosisadan vaihdetta. Meriministeriö perustettiin 1891, mikä nopeutti laivaston kehittymistä ja laajenemista. Samalla laivasto jaettiin virallisesti kahteen osaan, Tonavalle sijoitettuun jokilaivastoon ja merelliseen Mustanmeren laivastoon.


title: Romanian laivasto

text: Maan osallistuttua ensimmäisen maailmansotaan se jatkoi laivastonsa kehitystä. Toisessa maailmansodassa laivastoon kuului neljä hävittäjää, kuusi torpedovenettä, kolme sukellusvenettä, viisi pienoissukellusvenettä, kaksi miinalaivaa sekä seitsemän moottoritorpedovenettä. Regele Ferdinand -luokan alukset olivat akselivaltojen voimakkaimmat alukset Mustallamerellä, mutta niitä käytettiin pääasiassa saattueiden suojaamiseen ja vuonna 1944 Krimin evakuointeihin. Romanian antauduttua elokuussa 1944 luokan molemmat alukset liitettiin Neuvostoliiton laivastoon.


title: Romanian laivasto

text: 10. helmikuuta 1947 allekirjoitettu rauhansopimus edellytti laivaston tonniston pudottamisen 15 000 tonniin. Tuolloin se juuri ja juuri saavutti tuon rajan kahdella hävittäjällään, sukellusveneellään ja kahdella saattajallaan, kahdella tykkiveneellään ja viidellä moottoritorpedoveneellään. Laivaston täydennykseksi Neuvostoliitto palautti 1951 takavarikoimansa hävittäjät, kaksi sukellusvenettä ja miinalaivan. Saman aikaisesti maa aloitti jokilaivastonsa täydentämisen tilaamalla 19 alusta Tonavalle.


title: Romanian laivasto

text: Romanian laivastolla on kolme fregattia: "Mărăşeşti", "Regele Ferdinand" ja "Regina Marina". "Mărăşeşti" oli laivaston lippulaivana vuodesta 1985 alkaen, kunnes "Regele Ferdinand" otti tehtävän vastaan 2004. Laivastolla on myös neljä korvettia sekä runsaasti apualuksia ja partioveneitä.


title: Romanian laivasto

text: Vuonna 2007 suunniteltujen uudelleen järjestelyjen päätyttyä laivastoon pitäisi kuulua noin 6 800 henkeä. Päätukikohtana on Constanța. Laivaston komentajana on vara-amiraali Aurel Popa, joka vastaanotti tehtävän vara-amiraali Dorin Dănilălta 3. heinäkuuta 2010.


title: Romanian laivasto

text: Laivaston ilmavoimien perustamisesta tehtiin päätös toukokuussa 2005, kun tilattiin kolme IAR330L SOCAT helikopteria. Laivasto vastaanotti näistä ensimmäisen 13. heinäkuuta 2007, toisen joulukuussa 2007 ja kolmannen tammikuussa 2009. Helikopterit operoivat kahdella Britanniasta ostetulla tyypin 22 fregatilla "Regina Marialla" (ex-"HMS London") ja "Regele Ferdinandilla" (ex-"HMS Coventry").


title: Romanian laivasto

text: 1970-luvun puolivälissä luotu 307. merijalkaväkipataljoona () muodostaa laivaston kevyen tiedusteluosaston ja sen tehtävänä on suojata Tonavan suistoa ja Romanian rannikkoa.


title: Romanian laivasto

text: Fregatit (FFG)


title: Romanian laivasto

text: Korvetit (FS)


title: Romanian laivasto

text: Ohjusveneet


title: Romanian laivasto

text: MiinasodankäyntiApualuksetMerimaaliohjukset


title: Itä-Renfrewshire

text: Itä-Renfrewshire (, , ) on yksi Skotlannin 32:sta hallintoalueesta ("council area"). Siellä on arviolta 92 940 asukasta (vuonna 2015) ja sen pinta-ala on 174 neliökilometriä.


title: Itä-Renfrewshire

text: Hallintoalue syntyi vuonna 1996, kun aiempi Eastwoodin piirikunta ja Barrheadin kaupungin alue liitettiin yhteen.


title: Itä-Renfrewshire

text: Itä-Renfrewshire äänestettiin Iso-Britannian "Valittujen palojen" teettämässä kyselyssä toiseksi parhaimmaksi paikaksi kasvattaa lapsia. Kyselyssä parhaimmaksi paikaksi äänestettiin Itä-Dunbartonshire.


title: Pohjois-Lanarkshire

text: Pohjois-Lanarkshire (, , ) on yksi Skotlannin 32:sta hallintoalueesta ("council area"). Siellä on arviolta 338 260 asukasta (vuonna 2015) ja sen pinta-ala on 470 neliökilometriä. Alueen pääkaupunkina toimii Motherwell.


title: Pohjois-Lanarkshire

text: Hallintoalue muodostettiin vuonna 1996 muun muassa Cumbernauld ja Kilsythin ja Monklandsin piirikuntiin sekä Motherwellin kaupunkiin kuuluneista alueista.


title: Hankasalmen junaonnettomuus

text: Hankasalmen junaonnettomuus tapahtui Hankasalmen asemalla rataosalla Jyväskylä–Pieksämäki jatkosodan aikana 21. heinäkuuta 1941.


title: Hankasalmen junaonnettomuus

text: Onnettomuuspäivänä kello 14.23 Venetmäeltä lähti Hankasalmen suuntaan Kollaan rintamalla haavoittuneita kuljettanut H9-veturin (myöh. Hv2-sarjaan muutettu) vetämä, 14-vaunuinen sairasjuna 3. Likimain samaan aikaan Niemisjärveltä lähti vastakkaiseen suuntaan 228 upseerin ja sotilaan suuruista pietarsaarelaisosastoa sekä haupitseja, traktoreita ja yhtä kuorma-autoa rintamalle kuljettanut K3-vetoinen (myöh. Tv1) junavuoro nro 4738.


title: Hankasalmen junaonnettomuus

text: Sotilasjunan laskettiin saapuvan aiemmin Hankasalmelle, joten sille asetettiin kulkutie sivuraiteelle. Sairasjuna kulki kuitenkin oletettua nopeammin, ja se tulikin pääraidetta sotilasjunan ollessa vielä siirtymässä sivulle. Sairasjunaa ei saatu pysäytetyksi ajoissa, ja se osui sotilasjunan toisen vaunun kohdalle noin 15–30 km/h:n nopeudella.


title: Hankasalmen junaonnettomuus

text:
Kaksi sotilasta kuoli, toinen heti ja toinen sairaalassa Kuopiossa, ja seitsemän loukkaantui. Sairasjunan veturi H9 numero 680 kärsi vähäisiä vaurioita. Yhdeksän vaunua vaurioitui sekä rataa rikkoontui. VR:n korjauskulut olivat 163 226,35 markkaa. Puolustusvoimien kalustosta vaurioitui muun muassa kolme kahdeksan tuuman haupitsia ja joitain ajoneuvoja. Puolustusvoimien korjauskulut olivat 60 000 markkaa.
Sotasensuurin vuoksi onnettomuudesta ei kerrottu aikanaan tiedotusvälineissä. Asiaa käsitellyt Hankasalmen käräjäoikeus päätti, että sairasjunan veturinkuljettaja oli “ainakin osittain” syyllinen onnettomuuteen.


title: Formula 1 -kausi 2012

text: Formula 1 -kausi 2012 oli Formula 1 -sarjan historian 63. maailmanmestaruuskausi. Kausi alkoi Australiassa 18. maaliskuuta ja päättyi Brasiliaan 25. marraskuuta. Osakilpailuja järjestettiin kaikkiaan 20 ensimmäinen kalenterivedos sisälsi vielä yhden kilpailun enemmän mutta Turkin GP:n poistuminen lyhensi kautta 20 kilpailuun. Paluun kilpailukalenteriin teki Yhdysvaltain Grand Prix, joka ajettiin uudella radalla Austinissa, Texasissa. Kaudella 2012 kilpailtiin myös Bahrainissa vuoden tauon jälkeen.


title: Formula 1 -kausi 2012

text: Kauden alkua värittivät lukuisat osakilpailuvoittajat. Seitsemässä ensimmäisessä kilpailussa kussakin nähtiin eri voittaja, mikä on ennätys sarjan historiassa. Vasta Euroopan Grand Prix'ssä saatiin toistamiseen kaudella voittanut kuljettaja, kun Ferrarin Fernando Alonso nappasi kauden toisen voittonsa. Voittonsa turvin Alonso nousi kuljettajien mestaruustaistelun kärkipaikalle, jossa hän pysyi seitsemän osakilpailun ajan. Viime vuoden mestari Sebastian Vettel sai Alonson kiinni pisteissä tämän keskeytettyä Belgiassa ja Japanissa avauskierroksella. Vettel nousi sarjataulukon kärkeen, jossa hän pysyi loppukauden. Myös Vettel kärsi lukuisista vaikeuksista kauden aikana, ja hän joutui muun muassa starttamaan Abu Dhabin kilpailuun varikkosuoralta. Viimeiseen osakilpailuun lähdettäessä Vettelillä oli 13 pisteen etumatka, joka riitti monivaiheisesta kilpailusta huolimatta niukasti Vettelin kolmanteen peräkkäiseen maailmanmestaruuteen. Samalla Vettelistä tuli ensimmäinen F1-mestari, joka ei kauden aikana voittanut yhtään osakilpailua Euroopassa. Vettel voitti kaikki kauden kilpailut Aasiassa. Valmistajien sarjassa Red Bull nappasi niin ikään kolmannen mestaruutensa, joka varmistui Yhdysvaltain osakilpailussa.


title: Formula 1 -kausi 2012

text: Kauden 2012 aikana rikottiin muitakin ennätyksiä. Paluun tehneen Kimi Räikkösen myötä lähtöruudukossa oli ennätyksellisesti kuusi kuljettajien mestaruuden voittanutta kuljettajaa - Sebastian Vettel, Fernando Alonso, Jenson Button, Kimi Räikkönen, Lewis Hamilton ja Michael Schumacher, joka päätti uransa kauden viimeisen osakilpailun yhteydessä. 20 kilpailun mittainen kalenteri oli myös ennätyspitkä - aiempi ennätys oli 19 osakilpailua. Kausi 2012 oli ensimmäinen sitten kauden 1969, jolloin F1-sarjassa ei kilpaillut yhtään italialaiskuljettajaa, kun Jarno Trulli sai potkut Caterham-tallista ennen kauden alkua. Lisäksi kausi oli toiseksi viimeinen kausi, jolla käytettiin 2,4-litraisia V8-moottoreita ennen siirtymistä ympäristöystävällisimpiin 1,6-litraisiin V6-turbomoottoreihin kaudella 2014.


title: Formula 1 -kausi 2012

text: Edellisellä kaudella kuljettajien maailmanmestari Sebastian Vettel ja valmistajien maailmanmestari Red Bull dominoivat kautta. Red Bullin vauhdissa pysyivät mukana vain McLaren ja Ferrari. Alkukaudesta myös Renaultin (nykyisin Lotus) kuljettajat ylsivät palkintopallille kahdesti. Muut pistesijat jakautuivat pääasiassa Mercedes Grand Prix'n, Force Indian, Sauberin ja Toro Rosson kuljettajien kesken. Peränpitäjiksi jäivät viisi pistettä saavuttanut Williams sekä pisteittä jääneet Lotus (nykyisin Caterham), HRT ja Virgin Racing (nykyisin Marussia). Kuljettajien mestaruus ratkesi Vettelille lopulta 122 pisteen erolla Jenson Buttoniin. Vettelin tallitoveri Mark Webber sijoittui mestaruustaistossa kolmanneksi. Neljännen sijan saavutti Fernando Alonso ja viidennen sijan Lewis Hamilton. Valmistajien mestaruus ratkesi Red Bullin eduksi Korean Grand Prix'ssa. Lopullisissa pisteissä eroa toiseksi sijoittuneeseen McLareniin tuli 153 pistettä. Kolmas sija meni Ferrarille ja neljäs sija Mercedes Grand Prix'lle.


title: Formula 1 -kausi 2012

text: Kaudesta 2012 odotettiin huomattavasti tasaisempaa. Erityisesti Red Bullin ja Vettelin etumatkan uskottiin kaventuneen, vaikka Vettel lähtikin kauteen ennakkosuosikkina voitettuaan maailmanmestaruuden kahdella edellisellä kaudella. Useat asiantuntijat pitivät Force Indiaa kauden mahdollisena yllättäjänä. Talli väläytteli autonsa hyvää vauhtia kautta edeltäneissä testeissä. Myös Lotusta povattiin hyviin suorituksiin. McLarenin uskottiin jatkavan kärkikahinoissa, mutta Ferrarin suorituskykyä pidettiin ennen kauden alkua täytenä arvoituksena. Ferrarilla oli testeissä vaikeuksia autonsa käyttäytymisen ymmärtämisessä sekä suorituskyvyn parantamisessa. Nelinkertainen kuljettajien maailmanmestari Alain Prost ennusti sarjan pienimmille talleille hankalaa kautta. Prostin totesi riittävän kilpailukyvyn saavuttamisen olevan haastavaa nykyajan Formula 1 -sarjassa etenkin pienellä budjetilla toimiville valmistajille.


title: Formula 1 -kausi 2012

text: Teknisiin sääntöihin tehdyn muutoksen myötä auton keula saa olla korkeintaan 55 senttimetrin korkeudella, mikä vaikuttaa etusiivekkeiden ja jarrutuksen tehoon. Sääntömuutoksen johdosta kaikki tallit McLarenia ja Marussiaa lukuun ottamatta muotoilivat autonsa keulaosan kaksiportaiseksi. Uutta keularakennetta ei pidetty kovin esteettisenä ratkaisuna ja sitä on haukuttiin rumaksi. McLarenin ratkaisu rakentaa aiempien kausien tyylinen yhtenäinen keula herätti spekulaatioita tallin mahdollisesti säännöistä löytämästä porsaanreiästä. Entinen Formula 1 -autojen suunnittelija Gary Anderson arvioi innovaation löytyvän kenties auton diffuusorista, sillä tallin esittelytilaisuudessa diffuusori oli korvattu valekappaleella. Marussia puolestaan päätyi perinteiseen keularatkaisuun, koska tallin mukaan ero kaksiportaisen ja perinteisen keulan välillä oli hyvin pieni.


title: Formula 1 -kausi 2012

text: Kaudelle 2012 sääntöihin tehtiin myös muutos, joka kieltää pakokaasuvirtausten hyödyntämisen diffuusorissa. Sääntömuutoksen tavoitteena on tehdä pienemmillä ja rajallisimmilla resursseilla toimivista talleista kilpailukykyisempiä. Red Bullin teknisen johtajan Adrian Neweyn mukaan talli saavutti juuri tämän ratkaisun avulla viime kaudella etulyöntiaseman. Kansainvälinen autoliitto FIA esitti helmikuun lopussa Renault- ja Mercedes-moottoreita käyttäville talleille vaatimuksen muuttaa moottorikarttojaan niin, että kuljettajat eivät saa hyötyä pakokaasuvirtauksesta. Molemmat moottorit tuottavat edelleen pakokaasuvirtauksia myös silloin kun kuljettaja ei paina kaasua. Näiden virtausten hyödyntäminen downforcen ja pidon kasvattamisessa kiellettiin. Kiellosta huolimatta jotkut tallit kehittivät vaihtoehtoisia ratkaisuja diffuusorille hyötyäkseen virtauksista. Esimerkiksi Mercedes Grand Prix muotoili autonsa takaosan niin, että ilma- ja pakokaasuvirtaukset ohjautuvat diffuusorin päälle rakennettuun kanavaan moottorinkatteen aukkojen avulla. Lisäksi talli kehitti niin kutsutun F-putkijärjestelmän, jossa auton rakenteeseen upotetut putket saivat takasiiven avauksen yhteydessä myös etusiiven sakkaamaan kasvattaen huomattavasti suoranopeutta. Kilpakumppanit protestoivat useasti Mercedeksen ratkaisusta, mutta FIA:n katsastuksissa rakennelman todettiin olevan sääntöjen sallimissa puitteissa. Myös Red Bull kehitti oman ratkaisunsa pakokaasuvirtausten hyödyntämiseksi. Talli toi ratkaisun vasta kolmanteen testijaksoon salatakseen innovaation kilpailijoilta.


title: Formula 1 -kausi 2012

text: Ensimmäisenä tallina uuden autonsa julkaisi Caterham 25. tammikuuta F1 Racing -lehden tilaisuudessa päivää suunniteltua aiemmin. Seuraavana autonsa esitteli McLaren, joka järjesti julkistamistilaisuuden tallin tehtailla Wokingissa 1. helmikuuta. McLaren välitti tilaisuuden myös verkossa omilla sivuillaan. Ferrari esitteli autonsa internetissä 3. helmikuuta. Tallin oli alun perin tarkoitus esitellä autonsa kotiradallaan Fioranossa, mutta runsas lumentulo pakotti tallin perumaan tilaisuuden.


title: Formula 1 -kausi 2012

text: Force India esitteli uuden VJM05-ajokkinsa Silverstonessa 3. helmikuuta. Seuraavana autonsa julkisti Lotus, joka esitteli E20-autonsa internetissä 5. helmikuuta. 6. helmikuuta esittelyvuorossa olivat Red Bull, Sauber ja Toro Rosso. Red Bull julkisti autonsa internetissä, kun puolestaan Sauber ja Toro Rosso esittelivät kauden autonsa Jerezissä ensimmäisen testipäivän aattona. Jäljellä olevista talleista Williams julkaisi autonsa ensimmäisenä testipäivänä 7. helmikuuta. Mercedes Grand Prix jätti autonsa julkaisun toiseen testijaksoon suojellakseen auton innovaatioita kilpailijoilta.


title: Formula 1 -kausi 2012

text: Marussialla oli vaikeuksia saada uutta autoaan läpi kolaritesteistä, minkä vuoksi talli ei kyennyt osallistumaan uudella MR01-autollaan lainkaan kautta edeltäneisiin testeihin. Auto esiteltiin medialle Silverstonessa 5. maaliskuuta, jossa tallin kuljettajat ajoivat sääntöjen salliman määrän esittelykierroksia samalla autoa testaten. Talli sai kolaritestit suoritetuksi 6. maaliskuuta, alle kaksi viikkoa ennen kauden avauskilpailua. Myös HRT F1 -tallilla oli vaikeuksia saada autoaan valmiiksi ennen kauden alkua. Talli ei saanut Marussian tapaan testatuksi kautta edeltäneissä testeissä uutta autoaan. HRT F1:n uusi auto esiteltiin Barcelonassa 5. maaliskuuta, jolloin tallin kuljettaja Narain Karthikeyan pääsi testamaan autoa esittelykierroksilla.


title: Formula 1 -kausi 2012

text: Ennen kauden alkua tallit testasivat kolmessa testijaksossa. Ensimmäinen järjestettiin Jerezissä ja kaksi muuta Barcelonassa. Kauden aikana tallit testaavat lisäksi kerran Mugellon radalla Italiassa. Muutoin kaudella vallitsee edellisten kausien tapaan testikielto, joka estää talleja testaamasta autojaan haluaminaan ajankohtina.


title: Formula 1 -kausi 2012

text: Kautta edeltäneissä testeissä Red Bullin ja McLarenin autojen vauhti jäi pimentoon. Ferrarin auton suorituskyky osoittautui pettymykseksi. Jousitusongelmista kärsinyt Lotus puolestaan suoritui hyvin kolmannessa testijaksossa. Lisäksi kävi ilmi, että Lotuksen auto on muiden tallien autoja hellempi renkaille. Pienille talleille testijaksot olivat haastavia. Marussia ei ehtinyt testaamaan uutta autoaan lainkaan Jerezissä tai Barcelonassa. Caterhamilla taas oli ongelmia muun muassa jousituksen kanssa.


title: Formula 1 -kausi 2012

text: Mercedes Grand Prix'n tallipäällikkö Ross Brawn arvioi testien perusteella viiden tai kuuden tallin kilpailevan kärkikahinoissa. Brawnin mukaan Red Bullin mahdollista etumatkaa oli hankala arvioida ennen kauden alkua. Vuoden 1982 maailmanmestari Keke Rosberg puolestaan arvioi testien perusteella Red Bullin jatkavan kauden ykkössuosikkina. Haastajaksi Rosberg nosti McLarenin. Myös Lotuksella ja Mercedes Grand Prix'lla hän uskoi olevan mahdollisuuksia kärkikamppailuun. Sen sijaan vaikeuksista kärsineen Ferrarin hän ei uskonut pärjäävän ainakaan alkukaudesta.


title: Formula 1 -kausi 2012

text: Kauden ensimmäinen varsinainen testijakso järjestettiin Jerezin radalla Espanjassa 7.-10. helmikuuta. Testeihin osallistuivat kaikki muut tallit Marussiaa lukuun ottamatta, sillä talli ei ehtinyt saamaan autoansa valmiiksi. Mercedes Grand Prix ja HRT F1 osallistuivat testiin edellisen vuoden autoillaan. Lisäksi Mercedes Grand Prix jätti käyttämättä viimeisen testipäivän, jotta talli sai testata yksityisesti sunnuntaina 19.2. ennen toista testijaksoa Barcelonassa. Ensimmäisenä testipäivänä kovinta vauhtia piti paluun Formula 1 -sarjaan tekevä Kimi Räikkönen. Paul di Resta ajoi Force Indialla päivän toiseksi nopeimman ajan ja Nico Rosberg Mercedes Grand Prix'n edellisen vuoden autolla päivän kolmanneksi nopeimman ajan.


title: Formula 1 -kausi 2012

text: Toinen kautta edeltänyt testijakso ajettiin Barcelonassa Circuit de Catalunyan radalla viikolla kahdeksan. HRT F1 osallistui testijaksolle edellisen vuoden autolla, sillä tallin uusi auto ei läpäissyt FIA:n kolaritestiä. Myös edellisen testiviikon väliin jättänyt Marussia osallistui testirupeamaan edellisen vuoden autolla. Testiviikko alkoi tiistaina 21. helmikuuta, jolloin nopeinta vauhtia piti Sebastian Vettel. Toiseksi parasta vauhtia piti Nico Hülkenberg Force Indialla ja kolmanneksi parasta vauhtia Lewis Hamilton McLarenilla. Tiistaiaamuna Mercedes Grand Prix'n julkistamaa W03-autoa testasi Michael Schumacher, joka ylsi kierrosajoissa kuudenneksi. Lotus kärsi päivän aikana teknisistä ongelmista. Romain Grosjean ehti ajamaan vain seitsemän kierrosta, ennen kuin talli joutui lopettamaan testaamisen. Talli päätti lähettää autonsa takaisin tehtaalleen, josta puolestaan lähetettäisiin Jerezin testiviikolla käytössä ollut auto. Myöhemmin Lotus kuitenkin päätti vetäytyä testiviikolta kokonaan, sillä tallin mukaan molempiin autoihin tarvitsi tehdä muutoksia tiistaina ilmenneen vian vuoksi. Myös Caterhamilla oli tiistaina murheita auton jousituksen kanssa.


title: Formula 1 -kausi 2012

text: Testit jatkuivat keskiviikkona. Parhaan kierrosajan teki Hülkenberg. Toiseksi kovimman kierrosajan ajoi Sauberin Sergio Pérez. Tiistain nopein kuljettaja Vettel sijoittui aikavertailussa kolmanneksi. Williams ajatti myös testikuljettajaansa, Valtteri Bottasta, jonka paras noteeraus riitti kahdeksanteen sijaan. Torstain testipäivän parhaan ajan teki Williamsia testannut Pastor Maldonado. Toiseksi sijoittui Schumacher ja kolmanneksi Sauberin Kamui Kobayashi. Caterhamin ongelmat jousituksen kanssa jatkuivat myös kolmantena testipäivänä. Tallin mukaan Vitali Petroville oli vaikeaa löytää sopivia säätöjä autoon. Testijakson päätöspäivänä perjantaina Sauberin Kobayashi jatkoi vahvaa esitystä ollen päivän nopein. Pastor Maldonado ajoi Williamsilla toiseksi nopeimman ajan ja Paul di Resta Force Indialla päivän kolmanneksi nopeimman ajan. Caterhamia testannut Heikki Kovalainen sai ajetuksi ainoastaan 70 testikierrosta. Autoon jouduttiin vaihtamaan moottori sähkövian vuoksi. Marussialla taas oli ongelmia jousituksen kanssa, minkä vuoksi talli ei saanut testatuksi ainoatakaan kierrosta perjantaina.


title: Formula 1 -kausi 2012

text: Kolmas testijakso ajettiin 1.-4. maaliskuuta Barcelonassa. Lotuksen vetäydyttyä toisen testijakson alussa runkovian vuoksi talli sai muilta talleilta yhden ylimääräisen testipäivän kolmatta testijaksoa varten. Lisäksi Red Bull ja Ferrari muuttivat testaussuunnitelmaansa myöhäistämällä testijaksojaan yhdellä päivällä. Näin ollen Red Bullin, Ferrarin ja Lotuksen oli tarkoitus testata perjantaista maanantaihin eli 2.-5. maaliskuuta. FIA kuitenkin muistutti talleja etteivät ne saa sääntöjen mukaan testata enää maanantaina, sillä testikielto astuu voimaan ensimmäistä osakilpailua edeltävällä viikolla. Tallit joutuivat palaamaan alkuperäiseen testisuunnitelmaan, eikä Lotus saanut ylimääräistä testipäivää ennen kauden alkua. Marussian oli tarkoitus testata uutta MR01-autoaan ensimmäistä kertaa kolmannen testijakson aikana, mutta auto ei päässyt läpi FIA:n kolaritesteistä.


title: Formula 1 -kausi 2012

text: Testijakso alkoi torstaina, jolloin parasta vauhtia ajoi Romain Grosjean. Toiseksi nopeiten radan kiersi Jenson Button ja kolmanneksi nopeiten Sergio Pérez. Grosjean jatkoi kärkivauhtia myös perjantaina, jolloin hän ajoi nopeiden kierrosten lisäksi täyden kisasimulaation. Lauantaina testejä haittasivat iltapäivän sade- ja raekuurot. Aamulla ajetut kierrosajat jäivät päivän parhaimmiksi. Sauberia ajanut Pérez ajoi parhaan kierroksen. Toiselle sijalle ylsi Button ja kolmannelle Daniel Ricciardo Toro Rossolla. Lotus testasi autoaan ainoastaan aamupäivällä, sillä talli ei ollut varautunut sadesäähän. HRT puolestaan ilmoitti, ettei se saavu lainkaan viimeiseen testiin, sillä tallin uutta autoa ei ehditty valmistella testiä varten. Red Bull toi lauantaina radalle päivitetyn version autostaan. Auton aerodynaamisia ominaisuuksia oli hiottu paremmiksi. Testin viimeisenä päivänä Kimi Räikkönen kellotti parhaan ajan Lotuksella. Fernando Alonson veto riitti toiseen sijaan ja Williamsia testanneen Bruno Sennan kolmanteen sijaan.


title: Formula 1 -kausi 2012

text: Kausi alkoi Australian kisaviikonlopulla, joka ajettiin Melbournessa Albert Parkin radalla 16.3.-18.3. Viikonlopun aikana kävi ilmi, että McLarenin auto on erittäin vahva ja nopea. Myös Williamsin auto oli radalla varsin nopea. Lotuksen auto puolestaan osoittautui kilpailussa hyvin rengasystävälliseksi. Ferrarilla taas kärsittiin tallin mukaan niin pidon kuin huippunopeuden puutteesta. Lauantain aika-ajoissa paalupaikan nappasi Lewis Hamilton ja toisen ruudun Jenson Button. Kolmannen ruudun vei hieman yllättäin Lotuksen Romain Grosjean. Grosjeanin tallitoveri, paluun Formula 1 -sarjaan tehnyt Kimi Räikkönen epäonnistui aika-ajoissa jääden 17. ruutuun. Mercedes onnistui aika-ajossa yltämään ruutuihin neljä ja seitsemän. Peränpitäjiksi jäivät Caterham ja Marussia. HRT-tallin kuljettajat eivät yltäneet 107 prosentin karsintarajaan, minkä vuoksi molemmat tallin kuljettajista karsiutuivat kilpailusta pois. Aika-ajojen jälkeen Lotus vahvisti aikeensa tehdä yhdessä Red Bullin kanssa sääntöselvityksen Mercedeksen avattavasta takasiivestä, jota tallit pitävät sääntöjenvastaisena. Myöhemmin FIA kuitenkin vahvisti, että Mercedesksen ratkaisu on sääntöjen sallimissa rajoissa.


title: Formula 1 -kausi 2012

text: Kilpailussa voiton vei Button ennen kuudennesta ruudusta toiseksi noussutta hallitsevaa maailmanmestaria, Sebastian Vetteliä. Kolmanneksi sijoittui Hamilton ja neljänneksi Vettelin tallitoveri Mark Webber. Fernando Alonso ajoi Ferrarilla 12. ruudusta viidenneksi. Sauberin molemmat kuljettajat nousivat hyville pistesijoille huolimatta varsin olemattomista lähtöruuduista. Kolmannesta ruudusta lähtenyt Grosjean joutui ensimmäisellä kierroksella kolariin, minkä vuoksi hänen kilpailunsa jäi kesken. Räikkönen sitä vastoin kykeni nousemaan kilpailussa seitsemänneksi. Caterhamin molemmat kuljettajat joutuivat keskeyttämään kilpailunsa. Vitali Petrovin auto jäi kierroksella 34 pääsuoran varteen, mikä johti turva-auton kutsumiseen radalle. Viimeisellä kierroksella hyvän kilpailun ajanut Pastor Maldonado menetti Williams-autonsa hallinnan painostaessaan Alonsoa ajautuen ratavalliin. Myös toisen Williams-kuljettajan, Bruno Sennan, kilpailu päättyi kolariin Felipe Massan kanssa.


title: Formula 1 -kausi 2012

text: Ensimmäisen kilpailun jälkeen Button johtaa kuljettajien maailmanmestaruustaistoa. Toisena seuraa Vettel ja kolmantena Hamilton. Talleista McLarenilla on 40 pistettä, Red Bullilla 30 ja Sauberilla 12.


title: Formula 1 -kausi 2012

text: Sarja siirtyi Australiasta Malesiaan, jossa kilpailtiin heti seuraavana viikonloppuna 23.5.-25.3. Heikki Kovalainen sai viiden lähtöruudun rangaistuksen kilpailuun tehtyään sääntöjenvastaisen ohituksen Australiassa. Kuumaksi puheenaiheeksi ennen kisaviikonloppua nousi Felipe Massan alisuorittaminen avausosakilpailussa. Italialaislehdistö povasi Massalle jopa potkuja kesken kauden. Ferrarin tilannetta puitiin muutoinkin mediassa, sillä Australiassa oli käynyt ilmi ettei tallin auto ole tällä hetkellä järin kilpailukykyinen.


title: Formula 1 -kausi 2012

text: Vapaat harjoitukset vietiin suunnitellusti läpi eikä niissä nähty mitään poikkeuksellista. Lewis Hamilton kirjasi nimiinsä perjantain molempien sessioiden nopeimmat kierrosajat. Lauantaina parasta vauhtia piti Nico Rosberg. Ensimmäisessä harjoitusjaksossa radalla nähtiin myös Williamsin testikuljettaja Valtteri Bottas, joka pääsi harjoittelemaan Bruno Sennan autolla. Kimi Räikköstä rankaistiin viidellä lähtöruudulla, sillä talli joutui vaihtamaan Räikkösen vaihdelaatikon perjantain harjoitusten jälkeen. Lotuksen takaiskut eivät ottaneet loppuakseen, sillä tallin kuljettaja- ja VIP-tilat tuhoutuivat sähköiskun aiheuttamassa tulipalossa varhain lauantaiaamuna. Itse tallin kilpailutoimintaan tuhoisa palo ei kuitenkaan vaikuttanut.


title: Formula 1 -kausi 2012

text: Aika-ajoissa paalupaikan nappasi toistamiseen Hamilton. Eturivin täydensi Jenson Button. Michael Schumacher ylsi Mercedeksellään kolmanteen ruutuun. Räikkönen ajoi itsensä viidenteen ruutuun, mutta rangaistus pudotti hänet kymmenenteen ruutuun. 19. ruutuun ajanut Kovalainen puolestaan joutui lähtemään koko letkan perältä viimeisenä. Australiassa karsiutuneet HRT-kuljettajat onnistuivat myös pääsemään mukaan kilpailuun. Itse kilpailu alkoi kosteissa olosuhteissa, minkä vuoksi kuljettajat lähtivät välikelin renkailla kilpailuun. Sade kuitenkin yltyi, mikä pakotti kuljettajat vaihtamaan renkaat sadekelin renkaisiin. Ainoastaan Narain Karthikeyanin ei tarvinnut tehdä vaihtoa, sillä hän oli lähtenyt kilpailuun sadekelin renkailla. Tämän ansiosta HRT-kuljettaja nousi kilpailussa kymmenenneksi ennen kuin kilpailu jouduttiin keskeyttämään olosuhteiden käytyä mahdottomiksi. Kilpailua jatkettiin tunnin kuluttua. Uusintalähdön jälkeen Button rikkoi etusiipensä ajamalla Karthikeyanin perään, minkä vuoksi hän joutui tekemään ylimääräisen varikkopysähdyksen. Myös Sebastian Vettel otti kontaktia Karthikeyanin kanssa, mikä johti Vettelin takarenkaan puhkeamiseen. Karthikyean sai tapauksesta 20 sekunnin aikarangaistuksen kilpailun jälkeen. Lewis Hamilton putosi voittotaistelusta sammutettuaan autonsa moottorin varikkopysähdyksen aikana. Yllätysvoittoon ajoi lopulta Fernandon Alonso. Toiseksi sijoittui sensaatiomaisen kilpailun ajanut Sauberin Sergio Pérez. Paalupaikkamies Hamilton sijoittui lopulta kolmanneksi. Williams onnistui avaamaan pistetilinsä Sennan ajettua kuudenneksi. Senna toi tallille kilpailusta enemmän pisteitä kuin talli saavutti koko edellisellä kaudella.


title: Formula 1 -kausi 2012

text: Kilpailun jälkeen kuljettajien maailmanmestaruustaiston johtoon siirtyi Alonso viiden pisteen erolla Hamiltoniin. Valmistajien mestaruustaistossa McLaren vahvisti johtoaan Red Bulliin. Ferrari nousi pisteissä kolmanneksi ohi Sauberin.


title: Formula 1 -kausi 2012

text: Kausi jatkui Kiinassa kolmen viikon tauon jälkeen. Kilpailujen välissä monet tallit kehittivät päivityksiä autoihinsa suorituskyvyn parantamiseksi. Huhut Massan mahdollisista potkuista kiihtyivät Massan jäätyä viidenneksitoista edellisessä osakilpailussa tallitoveri Alonson ajettua saman osakilpailun voittoon. Lisää vettä myllyyn heitti Massan korvaajaehdokkaana pidetyn Pérezin sijoittuminen kilpailun toiseksi. Myös huhtikuun loppupuolella ajettavan Bahrainin osakilpailun kohtaloa puitiin paljon mediassa. FIA kuitenkin vakuutti Kiinan kisaviikonlopun aikana, että Bahrainin osakilpailu tullaan ajamaan ja että maan turvallisuustilanne on riittävä. Paalulle ajoi ja kisan myös voittoon ajoi Mercedeksen Nico Rosberg, jolle paalu ja voitto olivat uransa ensimmäisiä. Muut paikat palkintopallilla veivät McLarenin kuljettajat, Jenson Button ja Lewis Hamilton. Kimi Räikkönen oli pitkään kiinni kakkossijassa yrittäessään pysyä samoilla renkailla maaliin asti, se kostautui ja Räikkönen tippui nopeasti ja oli maalissa 14.


title: Formula 1 -kausi 2012

text: Sebastian Vettel ajoi kisan paalulta voittoon johtaen lähes koko kilpailun ajan. Lotuksen Kimi Räikkönen kuitenkin painosti Vetteliä nousten yhdenneltätoista sijalta maaliin toiseksi vain kolme sekuntia Vettelin jäljessä. Räikkösen tallikaveri Romain Grosjean otti uransa ensimmäisen palkintopallisijoituksen sijoittumalla kolmanneksi. McLarenin Lewis Hamilton aloitti kilpailun toiselta sijalta, mutta oli lopulta kahdeksas. Jenson Button joutui keskeyttämään kun kilpailua oli jäljellä enää kaksi kierrosta.


title: Formula 1 -kausi 2012

text: Kilpailun seurauksena Vettel siirtyi johtoon kuljettajien maailmanmestaruustaulukossa ohi Hamiltonin 53 pisteellä. Mark Webber nousi kolmanneksi ohi Buttonin ja Nico Rosbergin. Red Bull siirtyi johtoon valmistajien pistetaulukossa. McLaren tippui toiseksi kun taas Lotus nousi kolmanneksi ohi Ferrarin. Mercedes pysyi viidennellä sijalla.


title: Formula 1 -kausi 2012

text: Paalupaikalta lähtenyt Pastor Maldonado putosi startissa Fernando Alonson taakse, mutta otti kärkipaikan takaisin itselleen ohittamalla espanjalaisen toisten varikkokäyntien yhteydessä. Maldonado ajoi uransa ensimmäiseen voittoon 3,1 sekunnin erolla Fernando Alonsoon. Kimi Räikkönen oli kilpailussa kolmas. Pastor Maldonadon voitto oli Williams-tallin ensimmäinen sitten Brasilian GP:n 2004.


title: Formula 1 -kausi 2012

text: Kilpailun seurauksena Fernando Alonso nousi tasoihin Sebastian Vettelin kanssa maailmanmestaruustaulukon kärkeen. Lewis Hamilton putosi toiselta sijalta kolmanneksi. Red Bull jatkoi valmistajien pistetaulukon kärjessä. Williams nousi viidenneksi.


title: Formula 1 -kausi 2012

text: Monacon GP:n aika-ajoissa nopein oli yllättäin Michael Schumacher. Schumacherilla kuitenkin oli viiden lähtöruudun rangaistus edellisestä osakilpailusta ja hänet pudotettiin kuudenteen lähtöruutuun. Tämän takia paalupaikalta starttasi Mark Webber. Neljännestä ruudusta lähtenyt Romain Grosjean kolaroi avausmutkassa Michael Schumacherin kanssa ja joutui keskeyttämään. Kimi Räikkösen kilpailu meni pieleen tallin ajatettua häntä kuluneilla renkailla, sillä talli odotti vesisadetta. Sadetta ei tullut ja Webber ajoi paalupaikalta voittoon. Nico Rosberg oli toinen ja Fernando Alonso kolmas. Kimi Räikkönen oli kilpailussa yhdeksäs.


title: Formula 1 -kausi 2012

text: Webber nousi maailmanmestaruustaulukossa tasapisteisiin Sebastian Vettelin kanssa toiseksi 73 pisteellä. Fernando Alonso jatkoi kärjessä 76 pisteellä. Valmistajien pistetaulukossa Ferrari nousi Lotuksen ohi kolmanneksi.


title: Formula 1 -kausi 2012

text: Sebastian Vettel valtasi paalupaikan ennen Lewis Hamiltonia ja Fernando Alonsoa. Vettel otti loistavan lähdön ja repi heti pienen etumatkan kilpakumppaneihinsa. Kahdennestatoista lähtöruudusta startannut Räikkönen onnistui nousemaan lähdön jälkeen kaksi sijaa. Kisan kärkitaistossa Hamilton onnistui ohittamaan paalupaikkamies Vettelin ensimmäisten varikkokäyntien yhteydessä. Hamilton teki pysähdyksensä yhden kierroksen Vetteliä myöhemmin. Fernando Alonso pysähtyi varikolla vielä kaksi kierrosta Hamiltonia myöhemmin ja nosti itsensä kolmannelta sijalta Hamiltonin ja Vettelin edelle. Alonso joutui kuitenkin antautumaan Hamiltonille heti radalle palattuaan, kun Hamilton sai käyttää avattavaa takasiipeä. Hamilton putosi kilpailun kärkipaikalta toisen varikkokäyntinsä yhteydessä, kun toisen takapyörän kiinnittämisessä oli ongelmia. Kymmenen kierrosta ennen maalia yhden varikkokäynnin tehneiden Alonson ja Vettelin renkaat olivat loppu. Hamilton ohitti kummatkin ja nousi kilpailun kärkeen. Vettel putosi neljänneksi jouduttuaan kuusi kierrosta ennen maalia käymään vielä vaihtamassa uudet renkaat. Alonson renkaiden suorituskyky romahti täysin päätöskierroksilla, mutta hän ei tehnyt toista varikkokäyntiä. Alonso putosi lopulta viidenneksi, kun Romain Grosjean nousi toiseksi ja Sauberin Sergio Pérez kolmanneksi. Hamiltonista tuli kauden seitsemäs eri voittaja.


title: Formula 1 -kausi 2012

text: Hamilton siirtyi voitollaan maailmanmestaruuspisteissä kärkeen 2 pisteen erolla Alonsoon. Vettel putosi kolmanneksi. Valmistajien pisteissä Lotus nousi jälleen kolmanneksi ohi Ferrarin.


title: Formula 1 -kausi 2012

text: Sebastian Vettel ajoi jälleen paalupaikalle nousten formula ykkösten kaikkien aikojen paalupaikkatilastossa kolmanneksi Alain Prostin ja Jim Clarkin rinnalle. Lewis Hamilton valtasi toisen, ja Pastor Maldonado kolmannen lähtöruudun. Romain Grosjean ja Kimi Räikkönen ajoivat ruutuihin neljä ja viisi. Ferrarin Fernando Alonso karsiutui päätösosiolta jäätyään 11. lähtöruutuun. Mercedeksen Michael Schumacher jäi puolestaan 12. ruutuun. Mark Webberin aika-ajo päättyi avausosiolla ja hän starttasi 19. lähtöruudusta.


title: Formula 1 -kausi 2012

text: Vettel piti kärkipaikkansa lähdössä. Paalupaikalta lähtenyt Vettel johti kilpailua yli 20 sekunnilla, kunnes 29. kierroksella Jean-Eric Vergnen ja Heikki Kovalaisen kolaroinnin takia radalle tullut turva-auto vei etumatkan. Vettel piti kärkipaikan vielä turva-auton jälkeisessä uusintalähdössä, mutta sitten auton vauhti hiipui ja saksalainen joutui keskeyttämään. Keskeytyksen syynä oli moottorin ylikuumentunut laturi. Viisi kierrosta myöhemmin myös kilpailua johtanut Romain Grosjean joutui keskeyttämään laturivian vuoksi. Tämän myötä Fernando Alonso nousi kisan kärkeen. Kaksi kierrosta ennen maalia Kimi Räikkönen onnistui ohittamaan kilpailussa toisena olleen Lewis Hamiltonin. Viimeisellä kierroksella Pastor Maldonado yritti samaa, mutta kolaroi Hamiltonin kylkeen. Hamilton joutui keskeyttämään ja Maldonadolta irtosi etusiipi. Tämän ansiosta Michael Schumacher ajoi Alonson ja Räikkösen jälkeen kolmanneksi, ottaen ainoan palkintosijan paluunsa jälkeen.


title: Formula 1 -kausi 2012

text: Voittonsa myötä Alonso nousi maailmanmestaruuspisteissä kärkeen 20 pisteen erolla Mark Webberiin. Lewis Hamilton putosi kolmanneksi ja Sebastian Vettel neljänneksi. Valmistajien pisteissä ei kärjen osalta tapahtunut muutosta.


title: Formula 1 -kausi 2012

text: Fernando Alonso ajoi paalupaikalle Britannian GP:n aika-ajoissa. Red Bullin Mark Webber ajoi toiseksi 47 tuhannesosaa Alonsosta jääneenä. Michael Schumacher ylsi kolmanneksi. Kimi Räikkönen onnistui KERS-laitteensa hajoamisesta huolimatta ajamaan kuudenteen lähtöruutuun. Jenson Button putosi toisesta aika-ajo-osiosta jääden 17. ruutuun. Aika-ajot jouduttiin keskeyttämään punaisilla lipuilla kesken toisen aika-ajo-osion rankan sadekuuron takia. Puolentoista tunnin jälkeen päästiin taas ajamaan.


title: Formula 1 -kausi 2012

text: Fernando Alonso piti startissa kärkipaikkansa. Sebastian Vettel osui lähdössä kevyesti Felipe Massan Ferrari-autoon, minkä seurauksena Red Bullin etusiivestä irtosi pieni pala. Romain Grosjean rikkoi etusiipensä osuttuaan avauskierroksella yhteen Paul di Restan Force India -auton kanssa. Grosjean joutui hakemaan varikolta uuden keulan autoonsa. Di Resta joutui puolestaan keskeyttämään. Sauberin Sergio Pérez ja Williamsin Pastor Maldonado kolaroivat keskenään 12. kierroksella. Perez joutui keskeyttämään kolarin seurauksena. Maldonado pystyi jatkamaan ajamista varikkokäynnin jälkeen. Kilpailun voitti Mark Webber, joka ohitti paalupaikalta lähteneen ja pitkään kärjessä ajaneen Alonson viisi kierrosta ennen maalia. Webberin voittomarginaali toiseksi sijoittuneeseen Alonsoon oli lopulta 3 sekunnin suuruinen. Kolmanneksi sijoittui Sebastian Vettel. Kolmannesta lähtöruudusta startannut Michael Schumacher oli seitsemäs.


title: Formula 1 -kausi 2012

text: Kilpailun seurauksena Sebastian Vettel nousi maailmanmestaruuspisteissä Lewis Hamiltonin ohi kolmanneksi. Webber nousi toiseksi ja Kimi Räikkönen ohitti Nico Rosbergin nousten viidenneksi. Valmistajien pisteissä McLaren putosi neljänneksi Ferrarin ja Lotuksen taakse.


title: Formula 1 -kausi 2012

text: Ensimmäinen aika-ajo-osio ajettiin kuivalla radalla, mutta ennen toista osiota alkoi sataa. Ferrarin Fernando Alonso ajoi jälleen paalupaikalle. Toiseen ruutuun ajoi Red Bullin Sebastian Vettel. Mark Webber oli aika-ajon kolmas, mutta lähtee matkaan kahdeksannesta ruudusta, koska hänellä on niskassaan lähtöruuturangaistus vaihdelaatikon vaihdosta. Michael Schumacher nousi kolmanteen ruutuun.


title: Formula 1 -kausi 2012

text: Alonso sai lähdön jälkeen pidettyä kärkipaikkansa. Romain Grosjean, Felipe Massa ja Bruno Senna rikkoivat etusiipensä avauskierroksella. Viidennellä kierroksella Lotuksen Kimi Räikkönen kävi huiman kamppailun Force Indian Paul di Restan kanssa kahdeksannesta sijasta. Kuljettajat ajoivat rengas rengasta vasten usean mutkan ajan. Taistelu päättyi Räikkösen eduksi. McLarenin Lewis Hamilton putosi kierroksen päähän kärjestä rengasrikon takia. Kierroksella 35 Hamilton herätti kummastusta ohitettuaan kilpailussa toisena olleen Vettelin, vaikka oli tätä kierroksen jäljessä. Hamiltonin tallikaveri Jenson Button sai Vetteliä kiinni ja pääsi ohi toisten varikkopysähdyksien aikana. Vettel ja Button kävivät kilpailun lopussa kovaa kamppailua kakkospaikasta. Viimeistä edellisellä kierroksella Vettel ajautui radan ulkopuolelle ohittaessaan Buttonia. Vettel sai tilanteesta tuomaristolta 20 sekunnin aikarangaistuksen. Alonso ajoi maaliin voittajana, Vettel tuli maaliin toisena ja Button kolmantena. Vettelin aikarangaistuksen myötä Kimi Räikkönen nousi neljänneltä sijalta kolmanneksi.


title: Formula 1 -kausi 2012

text:
Kilpailun seurauksena Fernando Alonso kasvatti pistejohtonsa 34 pisteeseen. Lotuksen Kimi Räikkönen nousi Lewis Hamiltonin ohi neljänneksi. Valmistajien pistetaulukossa McLaren nousi kolmanneksi vain pisteen erolla Lotukseen.
Alonso nousi kilpailun jälkeen suurimmaksi mestarisuosikiksi.


title: Formula 1 -kausi 2012

text: Kaudella 2012 ajettiin yhteensä 20 osakilpailua. Avauskilpailu ajettiin Melbournessa, Australiassa ja päätöskilpailu Interlagosissa, Brasiliassa. Kesäkuussa 2011 kalenteriin oli kaavailtu ennätyksellistä 21 kilpailua. Myöhemmin FIA:n puheenjohtaja Jean Todt totesi, että 20 kilpailua on yläraja, muttei suostunut kommentoimaan mikä kilpailu tultaisiin jättämään pois kalenterista. Heinäkuussa julkaistiin päivitetty kalenteri, josta Turkin osakilpailu oli jätetty pois. Kilpailukalenteri vahvistettiin 7. joulukuuta 2011.


title: Formula 1 -kausi 2012

text: Toukokuussa 2010 vahvistettiin, että Yhdysvaltain Grand Prix tekisi paluun kaudella 2012. Yhdysvalloissa ei ole ajettu osakilpailua sitten kauden 2007. Kilpailu ajetaan kokonaan uudella Hermann Tilken suunnittelemalla radalla Austinissa, Texasissa. Marraskuussa 2011 Formula 1:sen kaupallisia oikeuksia hallinnoiva Bernie Ecclestone ilmaisi epäilynsä kilpailun toteutumista, sillä sopimus kilpailun järjestämisestä oli edelleen allekirjoittamatta kilpailun järjestäjän ja radan omistajan ajauduttua keskinäisiin riitoihin. Jopa radan rakennustyöt ehdittiin keskeyttämään. Ecclestone antoi kilpailun järjestäjille aikaa 7. päivään joulukuuta asti selvittää kilpailun kohtalo. 7. joulukuuta järjestettiin myös FIA:n maailmanneuvoston kokous, jossa lopullinen kilpailukalenteri vahvistettiin. Kokouksen jälkeen julkistettuun kilpailukalenteriin Yhdysvaltain Grand Prix oli sijoitettu marraskuun 18. päivälle. Kokouksen jälkeen Ecclestone vahvisti kilpailun taloudellisen puolen olevan kunnossa. Kilpailu oli sijoitettu alustavasti kesäkuulle, mutta se siirrettiin myöhemmäksi Texasin kuuman kesän vuoksi.


title: Formula 1 -kausi 2012

text: Turkin Grand Prix poistui kalenterista, kun järjestäjät ja Ecclestone eivät onnistuneet neuvottelemaan molempia osapuolia tyydyttävää sopimusta. Kilpailu oli sijoitettu vielä kesäkuussa julkaistuun alustavaan kilpailukalenteriin toukokuulle. Alustavassa kilpailukalenterissa Bahrainin Grand Prix siirrettiin kauden loppupuolelle, jotta Bahrainin hallitukselle jäisi enemmän aikaa rauhoittaa maan poliittinen tila. Myöhemmin kilpailu kuitenkin sijoitettiin huhtikuulle. Korean Grand Prix puolestaan oli tarkoitus aikaistaa lokakuulta huhtikuulle, mutta palautettiin heinäkuussa julkaistun päivitetyn kilpailukalenterin myötä lokakuulle. Sen sijaan Intian Grand Prix oli aikaistettu huhtikuulle päivitetyssä kalenterissa. Intian osakilpailu kuitenkin päädyttiin lopulta jättämään alkuperäiselle paikalleen lokakuulle.


title: Formula 1 -kausi 2012

text: Abu Dhabin Grand Prix'n järjestäjät olivat alun perin suunnitelleet muutoksia Yas Marina Circuit -rataan rankasti kritisoidun kauden 2010 osakilpailun jälkeen. Kritiikin mukaan ohittamiset radalla olivat aivan liian vähäisiä. Myöhemmin hanketta kuitenkin lykättiin kaudelle 2011 tulleiden sääntömuutosten myötä. Korean Grand Prix'n järjestäjät puolestaan ilmaisivat tyytymättömyytensä nykyiseen sopimukseen Bernie Ecclestonen ja Formula One Managementin kanssa. Järjestäjät olivat erityisen tyytymättömiä suuriin kuluihin ja vaativat sopimuksen uudelleen neuvottelua paremmilla ehdoilla. Ecclestonen mukaan jo nykyisen sopimuksen neuvottelu oli riittävän hankalaa ja hänen mukaansa järjestäjät ovat olleet tietoisia sopimuksen ehdoista allekirjoittaessaan sen. Ecclestone totesi, että siinä tapauksessa mikäli järjestäjät eivät kykene suoriutumaan kuluistaan, koko kilpailu poistettaisiin kalenterista. Lopullisessa kilpailukalenterissa Korean osakilpailu on kuitenkin entisellä paikallaan ja kilpailu tullaan ajamaan normaalisti.


title: Formula 1 -kausi 2012

text: Tammikuussa 2012 Euroopan Grand Prix'n järjestäjät olivat yhteydessä Ecclestoneen liittyen kilpailun tulevaisuuteen Valenciassa. Järjestäjät kertoivat kilpailun järjestämisen olevan taloudellisesti kannattamatonta ja toivoivat sopimuksensa ehtojen uudelleen neuvottelua kulujen karsisimiseksi. Espanjan Grand Prix'n järjestäjät ilmaisivat samankaltaisia huolia liittyen omaan kilpailuunsa. Maaliskuussa espanjalainen lehti El Pais uutisoi ettei Valencian osakilpailun järjestäjät ole maksaneet kauden 2012 kisamaksua Ecclestonelle. Lehden mukaan järjestävät käyvät edelleen neuvotteluja kilpailun kohtalosta. Myöhemmin Ecclestone ilmoitti kaikkien maksujen olevan Valencian osalta kunnossa. Samalla Ecclestone ilmoitti, että kaudesta 2013 alkaen Valencia ja Barcelona vuorottelevat Espanjan Grand Prix'n isäntinä.


title: Formula 1 -kausi 2012

text: Suomessa Formula 1 -lähetyksiä esitti kaudella 2012 maksutelevisiokanava MTV3 MAX.


title: Uusikirkko (Viipurin piiri)

text: Uusikirkko eli Poljany () on Karjalankannaksella Leningradin alueen Viipurin piirissä sijaitseva maalaiskunta. Kunnassa oli noin 12 200 asukasta vuonna 2006, ja se oli näin runsasväkisin alueen maalaiskunnista.


title: Uusikirkko (Viipurin piiri)

text: Kunta rajoittuu etelässä Suomenlahteen, lännessä Koivistoon (Primorsk) ja Johannekseen (Sovetski), pohjoisessa Kähäriin (Gontšarovo) ja idässä Kyyrölään (Krasnoselskoje), Raivolaan (Roštšino) ja Pietarin kaupungin Kurortin piiriin.


title: Uusikirkko (Viipurin piiri)

text: Uudenkirkon keskustaajama Poljany oli Suomeen kuuluessaan silloisen Uudenkirkon kunnan kirkonkylä Kirkkojärvi. Nykyinen Venäjän Uudenkirkon kunta sijaitsee pääosin entisen Uudenkirkon kunnan alueella, mutta käsittää myös osan Kanneljärvestä. Toisaalta entisen Uudenkirkon kaakkoisin osa on nyt Pietarin Kurortin piirin aluetta.


title: Uusikirkko (Viipurin piiri)

text: Uudenkirkon nykyisiä astutuskeskuksia (maaseututaajamia yhtä kylää lukuun ottamatta) ovat:


title: Johannes (Viipurin piiri)

text: Johannes eli Sovetski () on kaupunkikunta ja sen keskustaajama (kaupunkityyppinen taajama) Karjalankannaksella Leningradin alueen Viipurin piirissä Venäjällä. Kunta sijaitsee Viipurinlahden itäpuolella heti Viipurin kaupungista etelään.


title: Johannes (Viipurin piiri)

text: Viipurin lisäksi kunnan naapureita ovat lännessä Tienhaaran (Seleznjovo), Uuraan (Vysotsk) ja Makslahden (Glebytševo), etelässä Koiviston (Primorsk) ja lännessä Uudenkirkon (Poljany) ja Kähärin (Gontšarovo) kunnat. Kunnan pinta-ala on 340 neliökilometriä. Kunta on entistä Suomen Johanneksen maalaiskuntaa laajempi ja käsittää myös entisen Viipurin maalaiskunnan eteläiset osat Viipurin eteläpuolella (mm. Nuoraa, Somme, Yläsommee, Porlampi).


title: Johannes (Viipurin piiri)

text: Kunnassa oli noin 8 500 asukasta vuonna 2011, näistä yli 6 400 keskustaajama Sovetskissa. Kaupunkityyppisen taajaman voidaan nykyisin todeta olevan lähinnä nukkumalähiö. Keskustaajamassa on hotelli, ruokakauppa sekä muutamia kioskeja ja pikkuliikkeitä. Hotellin yhteydessä on ravintola ja yökerho.


title: Johannes (Viipurin piiri)

text: Sovetskin keskustaajaman (entinen Suomen Johanneksen kunnan kirkonkylä) lisäksi kunnassa on kymmenen maaseututaajamaa:Sovetskin tärkein työnantaja on puunjalostuslaitos OAO Vyborgskaja tselljuloza, alun perin Hackmanin ennen sotia perustama Johanneksen sellutehdas. Se työllistää 28 prosenttia aktiivisesta työväestöstä, noin 1 200 henkeä. Paperituotannosta yritys on laajentamassa polttoainepellettien tuotantoon, ja tämän yhteydessä Sovetskin satamaa ollaan uudistamassa. Tuotantolaitoksen on tarkoitus olla maailman suurin alallaan.


title: Johannes (Viipurin piiri)

text: Maitokarjayritys Matrosovo työllistää noin 190 henkeä. Sillä on 1 600-päinen karja, josta puolet lypsäviä.


title: Johannes (Viipurin piiri)

text: Nykyisen venäläisen nimensä Sovetski Johannes sai 1948 vuonna 1944 kaatuneen Neuvostoliiton sankarin, täysorvon Mihail Aleksandrovits Sovetskin mukaan.


title: Yrjö Kianne

text: Yrjö Valtter Kyander (28. huhtikuuta 1899 Tuusula – 22. joulukuuta 1961) oli suomalainen näyttelijä ja teatterinjohtaja. Hän käytti myös nimeä "Yrjö Kianne".


title: Yrjö Kianne

text: Kyander näytteli neljässä suomalaisessa pitkässä elokuvassa: Aarne Kivimäen elokuvissa "Miehen vankina" (1943) ja "Kaksi kivaa kaveria" (1944) sekä Toivo Hämerannan elokuvissa "Pajasta palatsiin" (1946) ja "Minä jätän sinut" (1944). Oulun kaupunginteatterin johtajana Kyander toimi vuosina 1946–1947. Hän työskenteli lisäksi muun muassa 1920-luvulla Hämeenlinnan Työväen Näyttämöllä ja 1950-luvulla Lahden kaupunginteatterissa.


title: Yrjö Kianne

text: Kyanderin puoliso oli näyttelijä "Annikki Karhi" (1898–1958). Kyanderille myönnettiin Pro Finlandia -mitali vuonna 1955.


title: Pakkalan kenttä

text: Pakkalan kenttä on jääpallokenttä ja pikaluistelurata Oulussa. 1997 valmistunut kenttä sijaitsee Raksilan urheilukeskuksessa. Oulun kaupunki käyttää kentästä nimeä "Raksilan tekojääkenttä". Kenttää kutsutaan lyhyemmin "Pakkalaksi". Pakkalan kenttä on Oulun Luistinseuran, Oulun Palloseuran, IFK Uleåborgin ja Lennex BK:n jääpalloilijoiden kotikenttä. Pikaluisteluun kenttää käyttää Oulun Tarmo.


title: Pakkalan kenttä

text: Pakkalan kentän jääpallokentän koko on 70 m × 120 m ja pikaluisteluradan pituus 250 metriä. 2008 Pakkalan kentän luoteissivulle valmistui katsomorakennus, jossa on 1 200 katettua istumapaikkaa. Kentälle on asennettu jäädytysjärjestelmä, ja se on valaistu valomastoilla.


title: Pakkalan kenttä

text: Kentällä on kesäisin rullaluistelurata, kaksi katukoripallokenttää ja RC-rata


title: Pakkalan kenttä

text: Pakkalan kentän nimi juontaa juurensa ennen Raksilan pesäpallostadionin ja nykyisen Pakkalan kentän rakentamista alueella sijainneista Pakkalan kentistä.


title: Pakkalan kenttä

text: Vuoden 2001 jääpallon maailmanmestaruuskilpailuiden toisena pelipaikkana toimi Pakkalan kenttä, jolla järjestettiin myös turnauksen finaaliottelu Ruotsi–Venäjä. Pakkalan kentällä on pelattu jääpallon Suomen mestaruusloppuottelu Oulun Luistinseuran ja Tornion Palloveikkojen välillä vuosina 2001, 2002, 2003 ja 2004. Vuosina 2009 ja 2010 kentällä käytiin loppuottelu OLS:n ja Helsingin IFK:n välillä.


title: Porin ravirata

text: Porin ravirata on Porissa Uudenkoiviston kaupunginosassa sijaitseva ravirata, jonka omistaa Porin Ravit Oy. Ravirata on valmistunut 1950 ja sen nykyinen katsomorakennus on vuodelta 1969. Kaksikerroksisessa katsomorakennuksessa sijaitsevat totomyyntipisteiden ohella kahvila, anniskeluravintola sekä 600-paikkainen katsomoravintola. Lisäksi raviradan tallialueella toimii Porin kaupungin ympäristöviraston eläinlääkintäyksikkö.


title: Porin ravirata

text: Vuonna 2017 Porin raviradalla on 24 kilpailupäivää, joista kolme on valtakunnallisia Toto76-kierroksia. Ohelmassa on viisi suurkilpailua; Kultaloimi, Satakunta Senior, St. Leger, Satakunta-ajo sekä Lämminveristen Suurmestaruus.


title: Porin ravirata

text: Kuninkuusravit Porin raviradalla on järjestetty kuudesti vuosina 1950, 1966, 1972, 1980, 1999 ja 2014. Vuonna 2013 radalla järjestettiin myös Ponikuninkuusravit. Suomen Hippos on palkinnut Porin raviradan vuoden raviratana 2011 ja 2012.


title: Porin ravirata

text: Ravikilpailujen järjestäminen aloitettiin Porissa muun Suomen tavoin ilmeisesti viimeistään 1850–1860-luvuilla. Nälkävuosien johdosta kilpailuihin tuli 1860-luvun puolivälin jälkeen vajaan kymmenen vuoden tauko, kunnes helmikuussa 1874 pidetyssä Satakunnan Maanviljelysseuran kokouksessa perustettiin Porin Hevosystäväinseura, jonka puheenjohtajaksi valittiin pormestari F. E. Molander. Yhdistys järjesti ensimmäiset kilpa-ajonsa vielä samana keväänä. Vuotuiset kilpailut pidettiin tuolloin Kokemäenjoen Herralahden jäällä, jonne oli tehty virstan eli noin kilometrin pituinen rata. Vuosisadan vaihteesta lähtien kilpailuja järjesti hevosystäväinseuran ja Satakunnan Hevosjalostusyhdistysten Liiton ohella myös Porin työväenyhdistykseen kuulunut Porin Ajuriyhdistys.


title: Porin ravirata

text: Herralahti toimi kilpailupaikkana aina vuoteen 1911 saakka, jolloin Tiilimäen kaupunginosaan valmistui Porin ensimmäinen ravirata. "Satakunnan hevoskentäksi" nimetyn radan avajaisia vietettiin Satakunnan Maanviljelysseuran 50-vuotisjuhlien yhteydessä 4.-6. elokuuta. Kolmipäiväisten hevoskilpailujen lisäksi järjestettiin myös auto- ja polkupyöräkilpailut, joita radalla jatkettiin myös myöhemmin. Radan omisti aluksi paikallisten hevosharrastajien perustama Satakunnan Hevoskenttä Oy, jolta se vuonna 1914 siirtyi kokonaisuudessaan Satakunnan hevosjalostusyhdistysten liiton haltuun.


title: Porin ravirata

text: Uusi ravirata tuli rakennuksineen maksamaan noin 10 000 markkaa, joka nykyrahassa on vajaat 38 000 euroa. Hiekkakankaalle rakennettu kilometrin pituinen rata oli pohjustettu 3 000 kuormallisella savea. Sen leveys oli 12 metriä, kun muiden Suomen raviratojen leveys oli vain 8–10 metriä. Leveämpi rata mahdollisti volttilähtöjen ajamisen. Radan kaarteissa oli 70 senttimetrin kallistukset. Puurakenteisessa katsomossa oli 540 istumapaikkaa ja vajaat 200 seisomapaikkaa. Katsomorakennuksen sekä alueelle johtavan juhlaportin oli suunnitellut Torkel Nordmanin ja Arthur Fagerholmin arkkitehtitoimisto. Lisäksi sisäkentällä oli neljä metriä korkea tuomaripaviljonki, jonka oli piirtänyt piirieläinlääkäri John Engdahl. Koko rata-alue oli ympäröity pystyaidalla. Satakunnan hevoskenttää pidettiin Suomen nykyaikaisimpana raviratana ja sen ansiosta Porissa pysyttiin ajamaan nyt myös valtionajoja. Hevoskentällä järjestivät omia tapahtumiaan myös muun muassa Porin VPK sekä suojeluskunta ja 1930-luvulla se toimi Tiilimäen TT-ajojen lähtöpaikkana.


title: Porin ravirata

text: Vuonna 1942 Porin lentoaseman tuntumassa sijainnut ravirata jäi jatkosodan aikana lentokenttää tukikohtanaan pitäneiden saksalaisten rakentaman uuden kiitotien alle. Saksalaiset maksoivat rata-alueesta Satakunnan hevosjalostusliitolle rahallisen korvauksen, mutta Suomen valtiolta ja Porin kaupungilta ei luvattuja korvauksia aluksi saatu. Lopulta kaupunki luovutti hevosjalostusliitolle maa-alueen Uudenkoiviston kaupunginosasta. Sen nykyinen vuokrasopimus on voimassa vuoteen 2040 saakka. Sotavuosien jälkeen Satakuntaan oli jo vuonna 1947 valmistunut talkootyönä tehty Kokemäen ravirata, mutta siitä huolimatta myös Poriin päätettiin rakentaa uusi ravirata. Satakunnan hevosjalostusliiton omistama rata valmistui syksyllä 1949 ja se otettiin käyttöön Kuninkuusraveissa 1950. Radan ensimmäiseksi johtajaksi valittiin Toivo Pohjala, joka oli ollut mukana jo Satakunnan hevoskentän rakennushankkeessa 40 vuotta aikaisemmin.


title: Porin ravirata

text: Raviradan ensimmäinen katsomo oli puinen katettu avokatsomo, jossa oli istumapaikat 1 700 hengelle. Vuonna 1967 se remontoitiin umpinaiseksi ja lämmitetyksi lasikatsomoksi, joka kuitenkin tuhoutui tulipalossa jo seuraavana syksynä. Uutta katsomorakennusta ryhdyttiin rakentamaan keväällä 1969, ja se valmistui vielä saman vuoden elokuussa. Uuden katsomorakennuksen avajaiskilpailut pidettiin 23. elokuuta, jolloin myös hankkeen puuhamiehenä ollut Toivo Pohjala kuoli helsinkiläisessä sairaalassa. Ravintola- ja istumakatsomon lisäksi rakennukseen tulivat myös tuomariston tilat, jonka vuoksi vanha keskikentällä sijainnut tuomaritorni purettiin samassa yhteydessä. Uudessa katsomorakennuksessa oli 500 hengen istumakatsomo sekä 200 hengen ravintolakatsomo. Rakennukseen otettiin mallia Ruotsista Gävlen raviradalta, jonka piirustukset rakennusmestari Aulis Kaseva muokkasi Porin oloihin sopivaksi. Kyseessä oli Suomen ensimmäinen moderni ravikatsomo, joka mahdollisti ympärivuotisen kilpailutoiminnan. Tämän ansioista Pori nousi 1970-luvun alkuvuosina maan toiseksi johtavaksi radaksi Käpylän raviradan ohella, kunnes myös muualle Suomeen alettiin vuosikymmenen puolivälissä rakentamaan moderneja raviratoja.


title: Porin ravirata

text: Ensimmäiset valmennustallit Porin raviradalle saatiin 1960-luvun alussa. Ne sijaitsivat nykyisen pysäköintialueen paikalla katsomorakennuksen pohjoispuolella. Vuonna 1972 valmistuivat uudet tallirakennukset rautatien varteen ja samalla vanhat purettiin. Katsomorakennusta remontoitiin vuoden 1999 Kuninkuusravien alla, jolloin vanhan istumakatsomon puupenkit poistettiin ja ravintolakatsomo laajeni 600-paikkaiseksi. Vuonna 2012 koko kavioura uusittiin 250 000 euroa maksaneessa remontissa. Vuonna 2011 raviradalle asennettiin 120 m² suuruinen näyttötaulu, jossa on ravien lisäksi esitetty muun muassa jääkiekko-otteluita.


title: Porin ravirata

text: Porin raviradan alkuperäinen omistaja oli Satakunnan Hevosjalostusliitto ry, joka kuitenkin ajautui 1980-luvun kuluessa pahoihin talousvaikeuksiin ja lopulta konkurssiin vuonna 1991. Kilpailujen järjestämisoikeus siirrettiin vuoden 1992 alussa vastaperustetulle Porin Ravit Oy:lle, ja näin toimintaa pystyttiin jatkamaan keskeytyksettä.


title: Porin ravirata

text: Porin ravirata toimii hevoskilpailuiden lisäksi myös monien muiden tapahtumien näyttämönä. Alueella on vuosikymmenten saatossa järjestetty erilaisia näyttelyitä ja messuja sekä muun muassa moottoripyörien maarata-ajoja. Vuonna 2011 radalla järjestettiin Yyteri beachfutis -turnaus, kun sen pitäminen kiellettiin Yyterissä.


title: Italialainen ori

text: Italialainen ori (engl. "The Party at Kitty and Stud’s", tunnetaan myös nimellä "Italian Stallion") on vuonna 1970 kuvattu eroottinen elokuva. Elokuvan pääosia näyttelevät Sylvester Stallone, Henrietta Holm, Janet Banzet, Jodi Van Prang, Nicholas Warren, Frank Micelli ja Barbara Strom. Elokuvan on ohjannut Morton Lewis. Elokuva muistetaan Stallonen ensimmäisenä elokuvana, josta hänelle maksettiin tiettävästi 200 dollarin palkkio.


title: Italialainen ori

text: "Video-oppaassa" vuodelta 1994 elokuvalle annettiin yksi tähti viidestä, mikä vastaa sanallista arviota ”huono”.


title: Puolan merivoimien 3. laivue

text: Puolan merivoimien 3. laivue ( on Puolan merivoimien taktinen yhtymä, joka koostuu kaikkiaan yhdestätoista yksiköstä. Yhtymä on merivoimien iskukykyinen osa ja siihen on sijoitettu erilaisia aluksia kuten fregatit, korvetit, sukellusveneet ja ohjusveneet. Sen tukikohtana on Gdynia-Oksywien laivastotukikohta.


title: Puolan merivoimien 3. laivue

text: Laivue koostuu yhdestätoista yksiköstä:


title: Cuvette-Centrale

text: Cuvette-Centrale on metsä- ja suoalue Kongon demokraattisessa tasavallassa. Cuvette-Centrale on Kongon altaan keskellä, ja Kongojoki ympäröi sitä lännestä, pohjoisesta ja idästä.


title: Cuvette-Centrale

text: Alueen peitti plioseenikaudella järvi, joka vähitellen täyttyi sedimentistä. Altaan pinta on hyvin tasalainen. Kongojoen hitaasti virtaavat sivujoet, muun muassa Lopori, Maringa, Ikelemba, Tshuapa, Lomela ja Lokoro, laskevat itään.


title: Cuvette-Centrale

text: Alue on Päiväntasaajalla, ja ilmasto siellä on trooppinen ja kostea. Vuotuinen sademäärä on 2 000 mm.


title: Cuvette-Centrale

text: Kongojokea ja sen tärkeimpiä sivujokia reunustavat Itä-Kongon rämeiköt, ja ne peittävät laajoja alueita Cuvette-Centralen länsiosasta. Rämeiköt ovat veden peitossa joko ajoittain tai jatkuvasti. Seudun muita osia peittävät Keski-Kongon alankometsät.


title: Cuvette-Centrale

text: Cuvette-Centrale on myös vanha Kongon maakunta. Se muodostettiin 14. elokuuta 1962, jolloin maakunta Équateur jaettiin kahtia Cuvette-Centraleksi ja Ubangiksi. Maakunnan pääkaupungiksi tuli Coquilhatville, nykyisin Mbandaka. Maakunnan itäosasta muodostettiin 1963 maakunta Moyen-Congo (Keski-Kongo). Jälleen 1966 maakuntia yhdisteltiin, ja Cuvette-Centrale yhdistettiin Ubangin ja Moyen-Congon kanssa Équateurin maakunnaksi.


title: Ferdinand I (Kastilia)

text: Ferdinand I (1016 – 27. joulukuuta 1065) oli Kastilian ensimmäinen kuninkaan arvonimeä käyttänyt hallitsija. Hän peri kruunun isältään Sancho III Suurelta.


title: Ferdinand I (Kastilia)

text: Ferdinand nai Leónin kuninkaan Bermudo III:n sisaren Sanchan ja surmasi lankonsa 1037 Tamaron taistelussa, jonka jälkeen hän anasti Leónin ja otti 1039 Leónin keisarin arvonimen itselleen. Vuonna 1054 Ferdinand soti vanhempaa veljeään Navarran Garcia III:ta vastaan, voitti tämän ja anasti osan Navarraa itselleen. Niin ikään hän ahdisti muslimeita ja pakotti vuonna 1062 Toledon hallitsijan maksamaan lunnaita. Tämän jälkeen hän ahdisti Saragonaa ja piti Sevillaa vasallinaan. Lännessä hän valloitti Coimbran keski-Portugalissa ja hallitsi hetkittäin Valenciaa.


title: Ferdinand I (Kastilia)

text: Ferdinandin valloitukset perustuivat voimankäyttöön, diplomatiaan ja naimakauppoihin. Muslimien hajotettua voimansa pieniksi erillisiksi kaupunkivaltioiksi ei heistäkään ollut suurta vastusta Ferdinandille. Isänsä esimerkin mukaan hän kuitenkin jakoi valtakuntansa kolmen poikansa kesken vesittäen siten suuren yhdistämistyönsä.


title: Ferdinand I (Kastilia)

text: Ferdinandin puoliso Sancha oli Leónin kuninkaan Alfonso V:n tytär. Pojista Sancho II sai Kastilian, Alfonso VI Leónin ja Garcia Galician.


Luettelo Puolan merivoimien amiraaleista listaa puolan merivoimissa palvelleet amiraalit sekä laivastossa palvelleet kenraalit. Lisäksi tulee huomioida, että Puolassa "admirał" (kuten myös "wiceadmirał" ja "kontradmirał") ei ollut varsinaisesti sotilasarvo ennen vuotta 1918, vaan ennemminkin komentavan upseerin tehtävä laivastossa.


title: Alfonso V (León)

text:
Alfonso V (994–1028) oli Leónin kuningas vuosina 999–1028.
Alfonso V nousi Leónin kuninkaaksi vuonna 999 isänsä Bermudo II:n hävittyä sodan Al-Mansur Ibn Abi Aamiria vastaan ja maan jouduttua tosiasiallisesti muslimien vasallivaltioksi.


title: Alfonso V (León)

text: Leónilaisten oli osallistuttava 1003 muslimien liittolaisena taisteluihin Kastiliaa vastaan sekä alistuttava muihin nöyryytyksiin ja ryöstöretkiin. Etsiessään liittolaisia Alfonso meni naimisiin 1025 Navarran kuninkaan Sancho III Suuren tyttären Urracan kanssa, mutta joutui samalla appensa alaisuuteen.


title: Alfonso V (León)

text: Alfonso aloitti sodan Portugalin valtaamiseksi mutta kuoli 1028 Viseun piirityksessä, ja Leónin kruunun peri hänen yhdeksänvuotias poikansa Bermudo III. Bermudon alaikäisyyden aikana hallintoa hoiti kuitenkin hänen äitipuolensa Navarran Urraca, joka pääsi valvomaan isänsä Sancho III Suuren etuja Leónissa. Sancho III Suuren onnistui naittaa Bermudo III:n sisar pojalleen Ferdinand I:lle, joka 1037 voitti Bermudon ja valtasi maan vaimonsa nimissä.


title: Alfonso V (León)

text: Alfonso kirjoitutti 1017 maansa ensimmäiset lait.


title: Alfonso V (León)

text: Alfonson vanhemmat olivat Bermudo II ja Kastilian kreivin tytär Elvira Garcia, joka hallitsi Leónin kuningattarena vuodet 999–1007 ja vetäytyi sen jälkeen luostariin.


title: Alfonso V (León)

text: Alfonson ensimmäinen vaimo oli sijaishallitsija Mendo Goncalvesin tytär Elvira de Melande (k. 1022). Mendo kuoli 1008 taistelussa viikinkejä vastaan. Pariskunnan lapsista Elvira meni naimisiin Navarran Ferdinand I:n kanssa, ja pojasta Bermudo III:sta tuli isänsä seuraaja valtaistuimelle. Alfonson toinen vaimo Urraca oli Navarran kuninkaan Sancho III Suuren tytär.


title: Arend Dickmann

text: Arend Dickmann (1572 Delft, Alankomaat – 28. marraskuuta 1627 Olivan taistelu, Puola) oli Puolan laivaston komentaja Olivan taistelussa. Hän oli syntyjään hollantilainen, Delftissä syntynyt Arend Dijckmann. Hän asui vuodesta 1608 alkaen Gdańskissa, missä hän omisti kauppalaivan.


title: Arend Dickmann

text: Vuodesta 1626 alkaen hän palveli Puolan kuningas Sigismundin laivastossa, ja hänet määrättiin 24. marraskuuta 1627 laivaston amiraaliksi.


title: Arend Dickmann

text: Puolalle voitokkaassa Olivan taistelussa 28. marraskuuta 1627 hän johti Puolan laivastoa lippulaivanaan "Sankt George". Alus valtasi Ruotsin laivaston kaljuunan "Tigernin" ja pakotti "Solenin" upottautumaan. Dickmann sai kuitenkin surmansa valtaamansa "Tigernin" kannella tykinkuulan murskattua hänen jalkansa.


title: Arend Dickmann

text: Hänet haudattiin Gdańskin Pyhän Marian kirkkoon.


title: Pablo Lastras

text: Pablo Lastras García (s. 20. tammikuuta 1976 Madrid) on espanjalainen maantiepyöräilijä. Hän edusti koko ammattilaisuransa ajan, 1998–2015, samaa espanjalaisjoukkuetta, joka tunnettiin tuona aikana nimillä Banesto, Illes Balears, Caisse d’Epargne ja Team Movistar.


title: Pablo Lastras

text: Lastras voitti etapin kaikissa kolmessa suuressa ympäriajossa. Hän voitti vuoden 2001 Italian ympäriajossa Goriziaaan päättyneen 11. etapin kymmenen sekunnin erolla Giovanni Lombardiin. Seuraavan vuoden Espanjan ympäriajossa hän voitti Córdobaan päättyneen yhdeksännen ja Collado Villalbaan päättyneen 11. etapin. Vuoden 2003 Ranskan ympäriajossa hän voitti 18. etapin, jonka maalipaikkana oli Saint Maixent l'Ecole. Espanjan ympäriajossa 2011 hän voitti Totanaan päättyneen kolmannen etapin 15 sekunnin erolla Sylvain Chavaneliin. Hän siirtyi etappivoiton myötä kokonais-, piste-, mäkikiri- ja yhdistelmäkilpailun johtoon. Hän voitti Vuelta a Burgos -etappikilpailun 2003 ja Vuelta a Andalucían 2008.


title: Pablo Lastras

text: Lähteet: Pro Cycling Stats, Cycling Archives, Cyclingbase, Trap-friis.dk


title: Salvadorin metropolialue

text: Salvadorin metropolialue on suuralue () Bahian osavaltiossa Brasiliassa. Alue käsittää osavaltion pääkaupungin Salvadorin ja sen suurkaupunkialueen. Asukkaita 11 241 km² kokoisella suuralueella on yhteensä 4 529 806 (2005).


title: Salvadorin metropolialue

text: Salvadorin metropolialue jakautuu kolmeen ala-alueseen, Catu, Salvador ja Santo Antônio de Jesus, jotka jakautuvat edelleen 38 kuntaan. Kunnat ovat:


title: Carrie Preston

text: Carrie Preston (s. 21. kesäkuuta 1967 Macon, Georgia, Yhdysvallat) on yhdysvaltalainen näyttelijä, ohjaaja ja tuottaja. Hän esittää Arlene Fowleria televisiosarjassa "True Blood" ja Elsbeth Tascionia sarjassa "Good Wife". Hänellä on ollut rooleja Broadway-näytelmissä ja useissa elokuvissa kuten "Vicky Cristina Barcelona" ja "Transamerica". Preston on naimisissa näyttelijä Michael Emersonin kanssa.


title: Carrie Preston

text: Carrie Preston alkoi näytellä harrastelijateatterissa 8-vuotiaana. Hän opiskeli myöhemmin Evansvillen yliopistossa ja Juilliardissa. Valmistumisensa jälkeen Preston loi uraa teatterissa. Hänellä on ollut rooleja mm. näytelmissä "Cycling Past the Matterhorn" ja "Antonius ja Kleopatra". Preston on näytellyt Broadwaylla näytelmissä "Myrsky", "The Rivals" ja "Festen". Hän esiintyi aviomiehensä Michael Emersonin kanssa A.R. Gurneyn näytelmässä "Love Letters" vuonna 2010.


title: Carrie Preston

text: Preston sai ensimmäisen elokuvaroolinsa elokuvasta "Just a Friend" vuonna 1985. Sittemmin hän on näytellyt mm. elokuvissa "Kuka sanoo tahdon", "Transamerica", "Lovely by Surprise" ja "Vicky Cristina Barcelona".


title: Carrie Preston

text: Preston esittää tarjoilija Arlenea HBO:n televisiosarjassa "True Blood". Hän on vieraillut muun muassa sarjoissa "Sinkkuelämää", "Lost", "Sukuvika" ja "Täydelliset naiset". Preston on näytellyt asianajaja Elsbeth Tascionia useissa sarjan "Good Wife" jaksoissa. Hän voitti roolistaan parhaan vierailevan naisnäyttelijän Primetime Emmy -palkinnon vuonna 2013.


title: Carrie Preston

text: Preston on ohjannut ja tuottanut pitkän elokuvan "29th and Gay" ja lyhytelokuvan "Feet of Clay". Hän toimi tuottajana elokuvassa "Ready? OK!".


title: Carrie Preston

text: Carrie Preston on ollut naimisissa televisiosarjasta "Lost" tunnetun näyttelijä Michael Emersonin kanssa vuodesta 1998. Pari tapasi 1990-luvulla Alabaman Shakespeare-festivaaleilla. Molemmat esiintyivät festivaaleilla näytelmässä "Hamlet".


title: Carrie Preston

text: Parilla on asunnot Havaijilla, New Yorkissa ja Los Angelesissa. Preston jakaa aikansa eri paikkojen välillä hänen ja Emersonin kuvausaikataulujen mukaan. Hän harrastaa kirjoittamista, lenkkeilyä, joogaa ja musiikin kuuntelua. Hänellä on laaja vinyylilevyjen kokoelma.


title: Markel Irizar

text: Markel Irizar Aranburu (s. 5. helmikuuta 1980 Oñati, Guipúzcoa, Espanja) on espanjalainen maantiepyöräilijä. Hän aloitti ammattilaisuransa Euskaltel-Euskadi-joukkueessa 2004–2009, edusti Team RadioShackia 2010–2011 ja on vuodesta 2012 kilpaillut RadioShack-Leopard-Trek / Trek-Segafredo -tallissa. Hän selviytyi kivessyövästä 2002.


title: Markel Irizar

text: Irizar sijoittui Pariisi–Nizza-ajon 2008 prologissa toiseksi. Hän voitti mäkikirikilpailun Tour Down Underissa 2009 ja Tour du Poitou-Charentes et de la Vienne -kilpailun neljäntenä etappina ajetun aika-ajon 2010. Hän voitti Vuelta a Andalucía -ajon kokonaiskilpailun 2011. Saman vuoden Espanjan ympäriajossa hän oli kolmannella etapilla kolmas..


title: Otto Andersin

text: Otto Andersin (11. marraskuuta 1866 Jyväskylä – 30. lokakuuta 1940 Pori) oli suomalainen kirjakustantaja. Hänen vanhempansa olivat jyväskyläläinen kirjakauppias ja farmaseutti Karl Ulrik Andersin (1826–1875) ja Jyväskylän kihlakunnantuomari Johan Ticcanderin tytär Maria Elisabet Ticcander.


title: Otto Andersin

text: Andersin toimi Porissa latojana vuonna 1893 ja ostettuaan 1895 kauppias Liinaharjalta yhdessä O. Grönroosin kanssa "Porilainen"-kirjapainon 9 000 markalla, hän siirtyi myös julkaisemaan kirjoja.Vuodesta 1897 Andersin julkaisi "Kansalainen"-sanomalehteä Porissa. Kahdesti viikossa ilmestyvä lehti oli myynnissä Andersinin paperikaupassa.


title: Otto Andersin

text: Otto Andersin julkaisi Porissa suomenkielistä kirjallisuutta. Hänen julkaisemiaan kirjailijoita olivat W. F. Ilmoni, Arthur Conan Doyle, Felix Borg, Hedwig Courths-Mahler, Alexandre Dumas vanhempi, Johan Olof Åberg, Juho Rännäri, Frans Lehto, Toimi Juuti, Emanuel Törmälä, Ilmari Kianto, K. Jaakkola, J. A. Saivo, Eugène Sue, T. W. Paavonkallio, Kosti Lahti, Ferenc Herczeg, Lauri Soini, Heinrich Zschokke ja Émile Zola.


title: Skandinaavinen keittiö

text: Skandinaavinen keittiö muodostuu Skandinavian maiden perinteisistä ruokakulttuureista. Näihin maihin luetaan usein mukaan myös Suomi, jolloin voidaan puhua myös pohjoismaisesta keittiöstä. Kala, liha, peruna sekä erilaiset viljatuotteet muodostavat skandinaavisen keittiön ytimen. Skandinaavista ruokaa ja skandinaavisen ruuan makuja arvostetaan nykyisin maailmalla.


title: Elsa Lindberg-Dovlette

text: Elsa Lindberg-Dovlette (prinsessa Mirza Riza Khan; 13. helmikuuta 1876 Tukholma – 1. lokakuuta 1944 Saltsjöbaden) oli suomalainen ruotsin kielellä kirjoittanut kirjailija.


title: Elsa Lindberg-Dovlette

text: Lindberg-Dovletten vanhemmat olivat viulutaiteilija Karl Johan Lindberg ja Emilia Wiik. Hän meni vuonna 1902 naimisiin persialaisen prinssi Arfa Mirza Riza Khanin kanssa ja muutti Persiaan. Elsa Lindberg-Dovlette kirjoitti ruotsiksi useita teoksia, joita käännettiin myös suomeksi kuten "Naisia minareettien kaupungista : Lehtiä nuoren turkkilaisnaisen mietekirjasta", "Kaikissa sävellajeissa" ja "Viulutyttö" vuodelta 1926.


title: Emil Mannstén

text: Emil Mannstén, sukunimi myöh. "Mansiala" (22. tammikuuta 1873 Valkeala – 18. joulukuuta 1944 Helsinki) oli suomalainen kirjallisuuden suomentaja. Hän käytti myös nimimerkkiä "Eemil Suasmaa".


title: Emil Mannstén

text: Nimimerkillä "Emil Suasmaa":


title: Paul Klinthe

text: Paul Johan Klinthe (24. helmikuuta 1904 Hanko – 4. joulukuuta 1943 Tammisaari) oli suomalainen ruotsin kielellä kirjoittanut kirjailija. Hän käytti nimimerkkiä "Sverre P:son Sverre".


title: Paul Klinthe

text: Klinthe väitteli tohtoriksi Uppsalan yliopistossa 1936. Väitöskirjan aiheena oli Ahvenanmaan valtio-oikeudellinen asema.


title: Paul Klinthe

text:
Omalla nimellä:
Nimimerkillä "Sverre P:son Sverre":


title: Ester Peltonen

text: Ester Josefina Peltonen, o.s. "Drugg", sukunimi 1913–1921 "Linnankoski", vuodesta 1921 "Koskelainen" (20. heinäkuuta 1872 – 18. toukokuuta 1943 ) oli suomalainen opettaja ja kirjallisuuden suomentaja.


title: Ester Peltonen

text: Ester Peltonen oli suomenkielen opettajana Helsingin Suomalaisessa Yhteiskoulussa ja toimi sittemmin kääntäjänä.


title: Ester Peltonen

text: Ester Peltonen oli naimisissa vuodesta 1899 kirjailija Johannes Linnankosken (oikea nimi Vihtori Peltonen) kanssa. Tämän kuoltua 1913 hän otti sukunimekseen tämän kirjailijanimen Linnankoski. Hän oli naimisissa vuodesta 1921 kirjailija, päätoimittaja ja kansanedustaja Yrjö Koskelaisen kanssa. He ostivat 1920-luvun lopulla nykyisen Vantaan Päiväkummun kaupunginosan alueella sijainneen noin 20 hehtaarin suuruisen "Lövkull"-nimisen tilan. Ester Koskelainen antoi tilalle suomenkielisen nimen "Päiväkumpu" joka vakiintui 1930-luvulla koko alueen nimeksi.


title: Ester Peltonen

text:
Nimellä "Ester Peltonen"::
Nimellä "Ester Linnankoski":


title: Ester Peltonen

text:
Nimellä "Ester Peltonen"::
Nimellä "Ester Linnankoski":
Nimellä "Ester Koskelainen":


title: Karin Hofman

text: Karin Vilma Hofman, o.s. "Laurin" (27. toukokuuta 1903 Vaasa – 11. marraskuuta 1944 Turku) oli suomalainen laulutaiteilija ja ruotsin kielellä kirjoittanut kirjailija.


title: Karin Hofman

text: Hofman asui vuodesta 1923 Turussa. Hänen 1941 ilmestynyt esikoisteoksensa "Dur och moll" oli runokokoelma joka sisälsi myös aforismeja sekä saksalaisen laululyriikan ruotsinnoksia. Hofman julkaisi lisäksi kaksi satukirjaa lapsille.


title: Tove Hedström

text: Tove Hedström (18. tammikuuta 1907 Helsinki – 4. toukokuuta 1944 Helsinki ) oli suomalainen ruotsin kielellä kirjoittanut kirjailija.


title: Tove Hedström

text: Hedström julkaisi 1942 talvisota-aiheisen teoksen "Allt blev annorlunda" joka käännettiin myös tanskan kielelle ("Alt blev anderledes", De Unges Forlag, København 1943).


title: Maija Halonen

text: Maija (Maiju) Halonen (1873 Sortavala – 30. marraskuuta 1944 Tuusula) oli suomalainen kirjallisuuden suomentaja.


title: Maija Halonen

text: Maija Halosen vanhemmat olivat Sortavalan opettajaseminaarin käsitöiden ja piirustuksen lehtori Eero Mäkinen (1845–1903) ja Maria Emelie (Immi) Stenbäck (1840–1931). Eero Mäkinen perusti Sortavalaan Suomen ensimmäisen urkuharmonitehtaan ja ammattikoulun hoitaen niitä päätyönsä ohella. Musiikkia opiskellut Maija tutustui taidemaalari Pekka Haloseen laivamatkalla Suomeen 1892 ja he menivät naimisiin 1895. Haloset muuttivat Tuusulan Halosenniemeen 1902. Perheessä oli neljä poikaa ja neljä tytärtä.


title: Maija Halonen

text: Vuorineuvos Eero Mäkinen oli Maija Halosen nuorempi veli.


title: Göran Castrén

text: Göran Arthur Castrén (12. marraskuuta 1906 Pietarsaari – 1. syyskuuta 1944 Pietarsaari) oli suomalainen ruotsin kielellä kirjoittanut näytelmäkirjailija.


title: Juhani Hakalahti

text: Juhani Hakalahti (24. toukokuuta 1934, Raahe – 18. kesäkuuta 2010, Oulu) oli suomalainen taidemaalari. Hän opiskeli Suomen Taideakatemian koulussa vuosina 1956–59 opettajaan muun muassa Sam Vanni, jolla oli merkittävä vaikutus Hakalahden taiteeseen. Hakalahti debytoi taiteilijana Helsingissä vuonna 1958. Hän toimi 1960-luvulla kuvaamataidon opettajana ja jättäytyi vapaaksi taiteilijaksi vuonna 1970. Hakalahti oli Taidemaalariliiton jäsen.


title: Juhani Hakalahti

text: Monia tyylisuuntia taiteilijan uransa aikana läpikäynyt Hakalahti tuli tunnetuksi ensisijaisesti kubistina. Elina Vierun mukaan Hakalahden mittavaa uraa kubismin parissa voidaankin pitää melko ainutkertaisena suomalaisessa nykytaiteessa. Hakalahdelle tyypillistä oli abstraktien ja realistisien muotojen yhdisteleminen maalauksissaan. Innoituksen lähteinä toimivat luonnonaiheet, rauhanaate ja musiikki.


title: Juhani Hakalahti

text: Hakalahti teki elämäntyönsä Oulussa ja lukeutui Oulun taiteilijaseuran perustajajäseniin. Hänelle myönnettiin Oulun kaupungin tunnustuspalkinto vuonna 1984.


title: Juhani Hakalahti

text: Hakalahti kuoli vaikeaan sairauteen Oulussa 18. kesäkuuta 2010.


title: Ajan laulu

text:
Ajan laulu on suomalainen kuoro, joka teki Eteenpäin-levymerkille yhden albumin.
Kuoroa johti Reino Sandell.


title: Karl Emil Primus-Nyman

text: Karl Emil Primus-Nyman (9. kesäkuuta 1887 Helsinki – 22. joulukuuta 1947) oli suomalainen toimittaja.


title: Karl Emil Primus-Nyman

text: Primus-Nyman osallistui 1900-luvun alussa aktivistien toimintaan. Hänestä tuli vuonna 1906 Suomen ruotsalaisen työväenliiton sihteeri ja Arbetet-lehden toimitussihteeri. Vuonna 1907 Primus-Nyman tuomittiin ensimmäisenä suomalaisena toimittajana vankeuteen majesteettirikoksesta. Primus-Nyman toimi vuodesta 1908 lähtien Lontoossa useiden pohjoismaisten lehtien kirjeenvaihtajana, näiden lehtien joukossa oli myös suomalaisia porvarillisia lehtiä kuten Hufvudstadsbladet, Helsingin Sanomat ja Uusi Suometar. Primus-Nyman joutui palaamaan Suomeen 1914 ensimmäisen maailmansodan puhjettua ja hän oli sitten vuodesta 1915 alkaen Pietarissa erään venäläisen vakuutusyhtiön palveluksessa.


title: Karl Emil Primus-Nyman

text: Suomen sisällissodan alettua Primus-Nyman tarjoutui toimimaan välittäjänä sodan osapuolten välillä mutta valkoiset kieltäytyivät tarjouksesta. Sodan jälkeen Primus-Nyman siirtyi Murmanskiin ja toimi siellä suomalaisten punaisten ja liittoutuneiden yhdyshenkilönä. Hän värväytyi brittien kuninkaallisen merijalkaväen (Royal Marines) palvelukseen ja oli 1918-1919 Murmanskin brittiläisten joukkojen salaisen palvelun ja sotapoliisin päällikkönä. Primus-Nyman saapui keväällä 1919 Englantiin brittiläisellä sukellusveneellä ja toimi joitain vuosia kirjeenvaihtajana Englannissa. Primus-Nyman oli sitten vuodesta 1922 alkaen Kulutusosuuskuntien keskusliiton ulkomaanosaston päällikkönä ja Kuluttajain lehden toimittajana. Hän meni samana vuonna naimisiin näyttelijä Aarne Orjatsalon sisaren kanssa.


title: Karl Emil Primus-Nyman

text: Primus-Nymanin veli farmaseutti Karl Gustaf Konrad Nyman oli toiminut aktivistien ja helsinkiläisistä lukiolaisista koostuneen Verikoirat-terroristiryhmän yhdydmiehenä. Hän oli Helsingin ruotsinkielisen työväenyhdistyksen Arbetaren-lehden toimittajana 1905-1906. Kalle Nyman oli mukana ns. työläisaktivistien toiminnassa, avusti helmikuussa 1906 Venäjän valtionpankin Helsingin konttorin ryöstäneitä latvialaisia pakenemaan ja joutui syksyllä 1906 pidätetyksi Ruotsissa. Kalle Nyman palautettiin Suomeen ja hän sai 3 vuoden 5 kuukauden kuritushuonerangaistuksen. Hän muutti 1908 Kanadaan, jossa hän suoritti apteekkarintutkinnon ja sai oman apteekin 1922. Hän kuoli Port Arthurissa Kanadassa 27. elokuuta 1937.


title: Leslie Copeland

text: Leslie Copeland (s. 23. huhtikuuta 1988 Tavua) on fidžiläinen keihäänheittäjä. Hän edustaa Qeii Track Club -seuraa.


title: Leslie Copeland

text: Copelandin isä kuoli Leslien ollessa yhdeksänvuotias. Perhe oli varsin köyhä, mutta Copeland pystyi tätinsä tuella käymään peruskoulun ja high schoolin. Hän kiinnostui keihäänheitosta high schoolissa, ja kehittyi Fidžin tuonhetkisen ennätysmiehen James Gouldingin valmennuksessa.


title: Leslie Copeland

text: Copeland karsiutui loppukilpailusta Marrakechin alle 18-vuotiaiden MM-kilpailuissa 2005. Hän sijoittui Pekingin alle 20-vuotiaiden MM-kilpailuissa 2006 seitsemänneksi ikäluokan Fidžin ennätystuloksella 73,13. Hän sai hopeaa Etelä-Tyynenmeren kisoissa Apiassa 2007 tuloksella 69,84 ja heitti kotimaansa miesten ennätyksen 76,93 Nouméassa 17. lokakuuta 2009.


title: Leslie Copeland

text: Copeland voitti Oseanian-mestaruuden Cairnsissa 2010 tuloksella 75,08. Hän paransi Fidžin ennätyksen lukemiin 76,95 Nouméassa lokakuussa 2010. Hän heitti Shenzhenin universiadien 2011 karsinnassa uuden kotimaansa ennätyksen 80,45. Tulos rikkoi Lontoon olympialaisten B-tulosrajan, ja hänestä tuli kaikkien aikojen toinen olympialaisten yleisurheilun tulosrajan rikkonut fidžiläisurheilija. Universiadien loppukilpailussa hän sijoittui kuudenneksi. Saman vuoden Daegun MM-kilpailuissa hän karsiutui loppukilpailusta.


title: Leslie Copeland

text: Copeland karsiutui Lontoon olympialaisten 2012 loppukilpailusta. Hän oli karsinnan 13:s tuloksella 80,19. Hän karsiutui loppukilpailusta myös Moskovan MM-kilpailuissa 2013.


title: Welcome to the Morbid Reich

text: Welcome to the Morbid Reich on puolalaisen death metal-yhtye Vaderin yhdeksäs studioalbumi, joka julkaistiin 12. elokuuta 2011.


title: Harjavallan hautausmaa

text: Harjavallan hautausmaa sijaitsee Harjavallassa Siltatien varrella osoitteessa Kirkkokatu 3. Hautausmaalla on arkkuhautoja, uurnahautoja, muistolehto ja sankarivainaja-alue sekä punaisten muistomerkki. Sankarivainaja-alueella on Emil Cedercreutzin veistämä patsas 1940. Hautausmaan joenpuoleisen pysäköintialueen tuntumassa on vuonna 1990 paljastettu sotaanlähdön ja sillanrakentajien muistomerkki.


title: Harjavallan hautausmaa

text: Hautausmaata on laajennettu historian aikana tarpeen mukaan. Nykyisessä hautausmaassa erottuu selvästi kolme erilaista aluetta. Vanha hautausmaa Vanhan kirkon ympäristössä, 1991 rakennettu joen puoleinen hautausmaa sekä uusin Sammallehdon hautausmaa, minkä Turun piispa Kaarlo Kalliala vihki käyttöön Harjavallan seurakunnan piispantarkastuksen yhteydessä 17.9.2017.


title: Harjavallan hautausmaa

text: Hautausmaalla on kaksi kirkkoa, uusi Kaikkien autuuksien kirkko ja vanha puukirkko.


title: Harjavallan hautausmaa

text: Harjavallan hautausmaalle on haudattu muun muassa kirjailija Emil Nervander.


title: Alavieskan Lapsikuoro

text: Alavieskan Lapsikuoro on suomalainen kuoro, joka on perustettu 1968. Kuoro on tehnyt Finlandia-levymerkille yhden albumin.


title: Länsi-Lothian

text: Länsi-Lothian (, , ) on yksi Skotlannin 32:sta hallintoalueesta ("council area"). Siellä on arviolta 178 550 asukasta (vuonna 2015) ja sen pinta-ala on 427 neliökilometriä.


title: Länsi-Lothian

text: Hallintoalue syntyi vuonna 1996, kun Lothianin alue jaettiin uudelleen.


title: Cardinals Folly

text: Cardinals Folly on helsinkiläinen doom metal -yhtye. Yhtye on toiminut vuodesta 2004, vuosina 2004-2007 nimellä "The Coven", jolla se julkaisi kaksi demoa ja yhden live-äänitteen. Vuodesta 2007 alkaen nykyisellä nimellään toimineena yhtye on julkaissut neljä pitkäsoittoa, "Such Power is Dangerous!" (Shadow Kingdom Records, 2011), "Our Cult Continues!" (Shadow Kingdom Records, 2014), "Holocaust of Ecstasy & Freedom" (Shadow Kingdom Records, 2016) ja "Deranged Pagan Sons" (Nine/Topillo Records, 2017) ja kaksi EP:tä "Heretic´s Hangover" (2008) ja "Orthodox Faces" (2009), jotka julkaistiin uudelleen bonuskappaleiden kera kokoelmalevyllä "Strange Conflicts of The Past" (Shadow Kingdom Records, 2013).


title: Marita Antsola

text: Marita Antsola (oik. Marita Kaija Tellervo Jama) on suomalainen laulaja, säveltäjä ja sanoittaja, joka teki Finnlevy-levymerkille yhden pitkäsoiton.


title: Midlothian

text: Midlothian (, ) on yksi Skotlannin 32:sta hallintoalueesta ("council area"). Siellä on arviolta 87 390 asukasta (vuonna 2015) ja sen pinta-ala on 354 neliökilometriä.


title: Midlothian


title: Annika Rikberg

text: Annika Josefina Rikberg (s. 21. joulukuuta 1981 Porvoo) on suomalainen keskimatkojen juoksija. Hän saavutti 800 metrin ja 1 500 metrin juoksuissa ulkoradoilla viisi ja sisäradoilla kolme SM-mitalia. Seuratasolla hän edusti Porvoon Akillesta.


title: Ami Arvola

text: Ami Arvola oli suomalainen laulaja, joka teki Discovox-levymerkille yhden pitkäsoiton. Hänen isänsä on Oiva Arvola.


title: Camus

text: Camus voi tarkoittaa seuraavia:


title: Monster (Kissin albumi)

text: Monster on yhdysvaltalaisen rockmusiikkia esittävän Kissin 20. studioalbumi, joka julkaistiin lokakuussa 2012. Albumi on nauhoitettu Hollywoodissa sijaitsevilla Conway- ja Henson Recording Studios-äänitysstudioilla sekä Los Angelesin The Nook-studiolla, ja albumin on tuottanut yhtyeen laulajakitaristi Paul Stanley yhteistyössä avustavan tuottajan Greg Collinsin kanssa.


title: Monster (Kissin albumi)

text: "Monster" julkaistiin Euroopassa 5. lokakuuta, Pohjois-Amerikassa 9. lokakuuta ja Japanissa 10. lokakuuta 2012. Albumi julkaistiin sekä CD- että vinyylilevynä, ja CD-formaatin erikoispainoksen kansi on 3D-versio. Tavallisen vinyylin ohella albumi julkaistiin myös 2000 kappaleen rajoitettuna kuvavinyylinä. Lisäksi albumin kappaleista "Hell or Hallelujah" ja "Long Way Down" on julkaistu singlet. "Hell or Hallelujah" sijoittui musiikkipalvelu iTunesin ladatuimpien rock-kappaleiden listalla kärkeen, ja Yhdysvalloissa se sijoittui Billboardin singlelistan sijalle 36.


title: Monster (Kissin albumi)

text: Albumi sijoittui Billboardin rockalbumien listan kärkisijalle. Billboardin varsinaisella listalla albumin sijoitus oli kolmas, ja sitä myytiin ensimmäisen julkaisuviikkonsa kuluessa lähes 60 000 kappaletta. Albumi saavutti parhaan sijoituksensa Norjassa ollen albumilistan toisena, ja Suomessa albumi sijoittui kahdeksanneksi.


title: Monster (Kissin albumi)

text: Videopeliä "" promotoineessa haastattelussa yhtyeen laulajabassokitaristi Gene Simmons paljasti, että Kiss saattaisi nauhoittaa vielä 20. studioalbuminsa ja näin ollen seuraajan vuoden 2009 albumilleen "Sonic Boom", joka oli saanut hyvän vastaanoton.


title: Monster (Kissin albumi)

text: 10. maaliskuuta Simmons vahvisti radiohaastattelussa yhtyeen aloittavan studiotyöskentelyn kolmen viikon kuluttua, ja että yhtyeellä on lähes kolmekymmentä kappaletta työstettävänä. Yhtyeen rumpali Eric Singer kertoi Suomessa vieraillessaan, että albumin nauhoitukset aloitettaisiin 4. huhtikuuta.


title: Monster (Kissin albumi)

text: Yhtyeen laulajakitaristi Paul Stanleyn mukaan albumi on kansitaiteeltaan samankaltainen kuin yhtyeen vuoden 1976 klassikkoalbumi "Destroyer", mutta kertoi ettei "Destroyerin" kannen maalannut Ken Kelly kuitenkaan tulisi tekemään kantta uudelle albumille. Kitaristi Tommy Thayerin mukaan albumi on hivenen raskaampaa materiaalia kuin "Sonic Boom". Gene Simmons on myös kuvaillut albumia "Destroyerin", "Sonic Boomin" sekä vuoden 1992 albumin "Revengen" yhdistelmäksi. Alun perin albumia suunniteltiin kymmenen kappaleen mittaiseksi, mutta ennen American Music Awards of 2011-palkintogaalan alkua Simmons kertoi, että albumille tulisi 15 uutta kappaletta, mutta myöhemmin kahden kappaleen varmistettiin pudonneen pois albumilta. Lisäksi albumin tiimoilta julkaistaan jättimäinen "Monster"-valokuvakirja sekä kymmenen tuntia materiaalia sisältävä "Monster"-DVD-julkaisu ja uutta albumia tukeva maailmankiertue.


title: Monster (Kissin albumi)

text: Albumilla yhtye kertoi myös käyttävänsä vanhanaikaista analogista nauhoituslaitteistoa uusien digitaalilaitteiden sijaan tehdäkseen albumin äänimaailmasta mahdollisen samankaltaisen kuin 70-luvun albumeillaan, joten albumin nauhoituksissa on käytetty esimerkiksi 24-raitaista nauhuria.


title: Monster (Kissin albumi)

text: 3. tammikuuta 2012 yhtye latasi videopalvelu YouTubeen videoviestin, jossa Stanley kertoi albumin valmistuvan seuraavien kahden tai kolmen päivän sisällä. Virallisilla verkkosivuillaan yhtye varmisti kesäkuussa, että viivästynyt albumi julkaistaisiin lokakuussa ja uusi single "Hell or Hallelujah" sekä "Monster"-kirja tulisivat saataville 2. heinäkuuta.


title: Monster (Kissin albumi)

text: Musiikkilehti "Classic Rockin" haastattelussa kerrottiin, että albumin julkaisupäivämäärä olisi 16. lokakuuta 2012. Lisäksi yhtye julkaisi yhteisöpalvelu Facebookissa "Monster Hunt"-sovelluksen, jossa yhtyeen fanit saivat etsiä albumin kansikuvan palasia eri sivustoilta ja koota ne nähdäkseen albumin kansikuvan. Virallisesti yhtye julkisti albumin kansikuvansa heinäkuun lopussa, jolloin myös albumin lopullinen kappalelista sekä ennakkotilausmahdollisuus tuli nähtäväksi iTunesiin.


title: Monster (Kissin albumi)

text: Päivää ennen albumin maailmanlaajuista julkaisua yhtye julkaisi ennakkokuultavaksi albumilta kappaleet "All for the Love of Rock & Roll" ja "Long Way Down". "Classic Rockin" verkkosivustolla tiedotettiin myöhemmin, että albumin seuraava single "Long Way Down" julkaistaisiin 23. lokakuuta 2012.


title: Monster (Kissin albumi)

text: Huomionarvoista "Monsterin" kappalemateriaalissa on erityisesti kitaristi Tommy Thayerin mittava osallistuminen albumin materiaalin sävellykseen. Kissin edellisellä studioalbumilla "Sonic Boomilla", joka oli siis Thayerin ensimmäinen studioalbumi Kissin virallisena kitaristina (tosin vuoden 1998 "Psycho Circus"-albumilla Thayer soitti lähes kaikilla kappaleilla alkuperäiskitaristi Ace Frehleyn kantaessa soittovastuun vain kahdella kappaleella). "Sonic Boomilla" Thayer oli säveltäjänä kaikkiaan kolmella kappaleella, joista yksi oli Paul Stanleyn kanssa sävelletty "When the Lightning Strikes", jossa Thayer itse kantoi lauluvastuun. "Monsterin" sävellyspuoli on Thayerin osalta vastaavasti paljon mittavampi, sillä hän on osallistunut albumin kahdestatoista kappaleesta peräti yhdeksän säveltämiseen. Myös "Monsterilla" Thayer kantaa lauluvastuun, tällä kertaa kokonaan itse säveltämässään kappaleessa "Outta This World".


title: Monster (Kissin albumi)

text: Laulaja ja rytmikitaristi Paul Stanley on tyypilliseen tapaansa albumin sävellyspuolen tuottelian muusikko, sillä hänen työstämiään kappaleita albumilta löytyy jopa kymmenen. Erityisesti Stanleyn sävellyksissään on vivahteita hänen ihannoimiensa Led Zeppelinin sekä The Whon ja jopa Black Sabbathin musiikista. Laulajabasisti Gene Simmonsin tuotoksia albumilla on kaikkiaan kuusi, ja rumpali Eric Singer on osallistunut yhtyetovereidensa kanssa "Back to the Stone Agen" säveltämiseen. Kyseessä on ensimmäinen Singerin säveltämä Kiss-albumille päätynyt kappale, ja hän itse sen sijaan on päävokalistina Stanleyn kynäilemässä kappaleessa "All for the Love of Rock & Roll".


title: Monster (Kissin albumi)

text: Sanoituksiltaan albumin teema vaihtelee. Simmonsin ja Stanleyn yhdessä tulkitsema "Take Me Down Below" kertoo suhteesta vastakkaiseen sukupuoleen, kuten myös Simmonsin säveltämä "Eat Your Heart Out". Sen sijaan jälleen Simmonsin kynästä syntynyt "Back to the Stone Age" on jopa hieman itseironinen ja humoristinen sävellys. Stanleyn ja Thayerin säveltämään "Freak"-kappaleeseen ihastunut popartisti Lady Gaga oli Simmonsin mukaan eräässä vaiheessa myös potentiaalinen laulajavaihtoehto kappaleeseen, mutta lopulta kappaleen lauluosuudet päätyivät Stanleyn hoidettavaksi. Eric Singerin laulamassa "All for the Love of Rock & Rollissa", joka on musiikillisesti tyypillinen amerikkalainen rock-kappale, kappaleen säveltäjä ja sanoittaja Stanley kiteyttää sen, mistä rockmusiikin soittamisessa on kyse.


title: Monster (Kissin albumi)

text: Vuoden 2012 kesän ja syksyn Kiss vietti "The Tour"-yhteiskiertueellaan Mötley Crüen kanssa, ja tällä kiertueella myös "Hell or Hallelujah" sai ensiesityksensä Lontoossa 4. heinäkuuta. Tämän jälkeen yhtye tiedotti uutta albumiaan promotoivasta "Monster Tour"-maailmankiertueesta vuosien 2012-2013 ajaksi, ja yhtye tiedotti myös saapuvansa esiintymään Suomeen Helsingin Hartwall Areenalle 3. kesäkuuta 2013. Edellisen kerran yhtye oli esiintynyt Suomessa vuonna 2010 Tampereen Sauna Open Air-festivaalitapahtumassa.


title: Monster (Kissin albumi)

text: Skid Row -yhtyeen entinen laulaja ja keulakuva Sebastian Bach kertoi mikroblogi Twitterin välityksellä kappaleen "The Devil Is Me" olevan "todella kova ralli". Myös Skid Rowin perustaja ja soolokitaristi Dave "The Snake" Sabo kertoi Twitterin välityksellä albumin olevan loistava.


title: Monster (Kissin albumi)

text: Virvoitusjuomia valmistava Monster Energy vaati yhtyettä vaihtamaan albumin kuvituksessa sekä oheistuotteissa esiintyvää Monster-logoa, sillä se muistutti liikaa yhtiön omaa logoa. Muun muassa logon o-kirjain täytyi muuttaa täysin tavalliseksi huolimatta siitä, että albumin ohella myös yhtyeen "Monster"-kirjaa oli ehditty jo painaa ja levittää myyntiin.


title: Monster (Kissin albumi)

text: "Monster" sai ilmestyttyään pääosin positiivisia arvioita. "The Washington Timesin" musiikkikriitikko Elie Goulding ylisti albumia sanoen, että "vaikka Paul Stanley ja Gene Simmons ovat yhtyeen nykypäivän ainoat alkuperäismuusikot, "Monster" vie kuulijan takaisin erityisesti yhtyeen 1970-luvun platinavuosiin". "The Associated Pressin" Wayne Parry ylisti albumin olevan "lähes pelottavan hyvä sekoitus erilaisia musiikillisia suuntauksia yhtyeen uran eri vuosilta". Myös "Keskisuomalaisen" Juho Hämäläinen kehui albumia sen oivasta tavasta "yhdistellä sävyjä bändin alkukauden rupisen rapsakasta riffittelystä ja tuoreempien levyjen, kuten vuoden 1992 "Revengen" raskaampaan poljentoon, minkä ansiosta "Monster" singahtaa Kissin viiden parhaan albumin joukkoon". Suurena Kiss-fanaatikkona tunnettu suomalaisen Lordi -yhtyeen laulaja Mr. Lordi kehui myös albumia vuolaasti pitäen sitä jopa hieman parempana kuin yhtyeen edellistä studioalbumia "Sonic Boomia". "Yleisradio" valitsi "Monsterin" myös kuukauden parhaaksi albumiksi. "Soundin" Antti Mattila kehui "rivakan ja viihdyttävän albumin sisältävän hyviä konsertteihin sopivia raitoja", mutta totesi myös että albumilta tuskin jää eloon yhtään varsinaista Kiss-hittiä.


title: Monster (Kissin albumi)

text: Suomen virallisella albumilistalla "Monster" nappasi ilmestyessään kahdeksannen listasijan, sijoittuen näin ollen Suomessa yhden listasijan verran heikommin kuin edeltäjänsä. "Sonic Boomin" lisäksi "Monsteria" paremmin Suomessa yhtyeen studioalbumeista on menestynyt ainoastaan yhtyeen vuoden 1998 "Psycho Circus", joka ilmestyessään sijoittui Suomen albumilistan viidennelle sijalle.sekä


title: Ami Arvola (albumi)

text: Ami Arvola on suomalaisen Ami Arvolan studioalbumi vuodelta 1977.


title: Nuoliaistokot

text: Nuoliaistokot (Rhyacichthyidae) on ahvenkaloihin kuuluva kalaheimo. Heimon lajeja tavataan Aasiasta makeista vesistä.


title: Nuoliaistokot

text: Usein nuoliaistokkojen heimoon katsotaan kuuluvaksi yksi tai kaksi lajia: nuoliaistokko ("Rhyacichthys aspro") ja "Rhyacichthys guilberti". Eräät lähteet kuten ITIS lukevat myös lajin "Protogobius attiti" heimoon kuuluvaksi. Kooltaan lajit kasvavat korkeintaan noin 32 cm pitkäksi. Kalojen pää on litteä ja suu on pään alapuolella. Pään alapuolella on myös vatsaevistä muodostunut imulevy. Selkäeviä nuoliaistokoilla on kaksi ja rintaevät ovat kookkaat. Muista "Gobioidei"-alalahkon heimoista poiketen nuoliaistokoilla kylkiviiva on täysin kehittynyt.


title: Nuoliaistokot

text: Nuoliaistokkoja tavataan Aasiasta Malaijien saaristosta, Salomonsaarilta ja Kiinasta. Niiden elinympäristöjä ovat nopeasti virtaavat makeavetiset joet ja purot. Pään alla oleva imulevy on sopeutuma alustaan kiinnittymiseen nopeasti virtaavissa vesissä.


title: Matti Asla

text: Matti Asla oli suomalainen laulaja, joka teki Scandia-levymerkille kaksi albumia.


title: Luettelo Touchstone Picturesin elokuvista

text: Touchstone Pictures on yhdysvaltalainen elokuvayhtiö.


title: Päreet palaa!

text: Päreet palaa! ("The Prisoner of Second Avenue") on vuonna 1975 ensi-iltansa saanut musta komedia. Työpaikkansa menettävästä newyorkilaisesta mainosmiehestä kertovan elokuvan pääosissa ovat Jack Lemmon, Anne Bancroft ja Gene Saks. Sylvester Stallone teki elokuvassa cameoroolin. Elokuvan on ohjannut Melvin Frank ja käsikirjoittanut Neil Simon.


title: Päreet palaa!

text: Elokuvan näytelmäversiota esitettiin Broadwaylla jo vuosina 1971–1973, jolloin näyttelijöinä toimivat Peter Falk, Lee Grant ja Vincent Gardenia. Tampereen Teatteri esitti näytelmän suomenkielistä ja suomalaista sovitusta nimellä "Kyllä tästä selvitään" kevätkaudella 2010.


title: Päreet palaa!

text: "Video-oppaassa" vuodelta 1994 Sam Inkinen pitää elokuvaa aidosti hauskana vanhahtavana komediana ja antaa sille kolme tähteä viidestä, mikä vastaa sanallista arviota ”hyvä”.


title: Hjelledalen

text: Hjelledalen on Strynin kunnassa, Sognin ja Fjordanen läänissä, Norjassa sijaitseva laakso.


title: Hjelledalen

text: Hjelledalen on U-laakso, jollaisia aikanaan levinneet laaksojäätiköt ovat jättäneet jälkeensä. Useat laaksoa ympäröivät vuorenhuiput yltävät noin 1 400 metristä lähes 1 900 metrin korkeuteen asti merenpinnan tasosta. Laaksoon liittyy joitakin sivulaaksoja – Sunndalen, Skjerdingsdalen ja Grasdalen – ja päälaakso jatkuu korkeammalle itään Videdalenina.


title: Hjelledalen

text: Laaksoa ympäröivillä ylängöillä ja vuorien lailla on joitakin jäätiköitä. Niistä huomattavimmat sijaitsevat Strynefjelletin, Sætrefjelletin ja Midtstolhyrnan yllä.


title: Hjelledalen

text: Laakson pohjalla virtaa Hjelledøla-joki. Sen vesi laskee lännempänä sijaitsevaan Oppstrynsvatnet-järveen, josta edelleen länteen kohti Nordfjord-vuonoa. Vesi on peräisin sekä laaksoon liittyvistä sivulaaksoista – Sunndalenista, Skjerdingsdalenista, Grasdalenista ja Videdalenista – että laakson varrella olevilta vuorilta virtaavista vuoripuroista, jotka tulevat ylhäällä olevilta jäätiköiltä. Myös sivulaaksojen vedet ovat peräisin jäätiköiltä ja ylänköjärviltä.


title: Hjelledalen

text: Laakson pohjalla kulkee Fv15-tie, joka ennen idempänä olevaa Strynefjelletin ylänkölaaksoa, Videdalenia, kääntyy tunneliin ja oikaisee näin väliin jäävien vuorten läpi Breiddalen laaksoon. Siellä tie tulee risteykseen, josta tie jatkuu joko itään kohti Grotlia ja Lomia tai kääntyy Fv63-tielle kohti Geirangeria ja pohjoista. Lännensuuntaan Hjelledalenissa kulkeva Fv15-tie jatkuu Strynsvatnet-järven rannalla olevan Hjellen kautta kohti Strynin keskuskylää. Laakson itäosassa Fv15-tie risteää myös Videdaleniin, Strynefjelletiin luo nousevalle vanhemmalle Fv258-tielle. Tien varrella on hotelli sekä ylempänä Strynefjellet Sommarski -laskettelukeskus. Tie johtaa edelleen kohti itää, missä se päättyy risteykseen Fv15-tien kanssa, Grotliin.


title: Mandingo

text: Mandingo on vuonna 1975 ensi-iltansa saanut draamaelokuva, joka perustuu Kyle Onstottin romaaniin. Elokuvan pääosissa nähdään James Mason, Susan George, Perry King, Lillian Hayman, Richard Ward, Brenda Sykes ja Ken Norton. Elokuvan on ohjannut Richard Fleischer.


title: Mandingo

text: Elokuva kertoo 1840-luvun Yhdysvaltojen etelävaltioissan sijaitsevan plantaasin valkoisten omistajien ja mustien orjien rotujenvälisistä suhteista.